ועדת המדע והטכנולוגיה, כנסת 20, פרוטוקול מספר 96, 2017-01-23 11:15

אורי מקלב: אני מתכבד לפתוח ישיבה של ועדת המדע והטכנולוגיה, היום יום שני, כ"ה בטבת תשע"ז, ה-23.1.2017.

אורי מקלב: על סדר יומנו דיווח שר המדע והטכנולוגיה, חבר הכנסת, אופיר אקוניס על פעילות משרדו.

אורי מקלב: אני באמת מתכבד גם בהופעתך בפנינו, כבוד השר, גם אנחנו יודעים שזאת לא ההופעה הראשונה שלך.

אורי מקלב: בכלל לא ההופעה הראשון אבל זה גם לא הדיווח הראשוני.

אורי מקלב: זה דיווח שהוא מתמשך אז זה מראה ומשקף כמה דברים.

אורי מקלב: ראשית, רצף שלטוני של משרד המדע והטכנולוגיה, זה לא היה כל כך ברור וגם רצף אישי שלך של קובע המדיניות שיש לזה חשיבות מאוד גדולה.

אורי מקלב: אנחנו גם מבחינתנו יש לנו כבר דיווחים קודמים שאדוני השר דיווח בפני הוועדה עם תכניות עבודה ואנחנו היום כבר יודעים למדוד מה התקדמו ומה התכניות לעתיד.

אורי מקלב: זה לא רק תכניות לעתיד, אלא גם דברים שהתקדמו.

אורי מקלב: אני חושב שכולם מרגישים את זה, ובוודאי אנחנו בכנסת מרגישים את זה, לא רק בוועדת המדע, שמשרד המדע והטכנולוגיה התקדם בתקופה האחרונה.

אורי מקלב: המשרד הזה גם ראינו בעקבות הפעילות או גם התקציב, לא משנה, מה שהגיע קודם.

אורי מקלב: אנחנו יודעים גם שהגדלת התקציבים באופן דרמתי בהרבה נושאים יש לה השפעה על הפעילות וזה גם מראה באמת על הנחיצות ועל היום, על החשיפה ועל הצורך בעבודת משרד המדע והטכנולוגיה.

אורי מקלב: אנחנו יודעים שתקציב זה לא גשם נדבות, אם אין פעילות מאחורי זה לא ממהרים לתת הרבה גם בתחום המחקר שבוודאי תרחיב בנושא הזה.

אורי מקלב: בנושאים שאנחנו יודעים שהיום משרד המדע והטכנולוגיה עסוק בהם שזה מגוון נושאים ובמגוון האוכלוסיות ולכל המגזרים בדגש לכל המגזרים.

אורי מקלב: אנחנו יודעים ממחשב לכל ילד ועד לנושא לווינים או מקייטנות טכנולוגיות, סל מדע ועד הסכמים בין מדינות גם בתחום המחקר שהם הסכמים חשובים מאוד וגם בהסכמי מסחר שהמשרד שותף.

אורי מקלב: מעבר לתועלת יש לזה גם נושא של חיזוק קשרי החוץ והקשרים המדיניים שלנו.

אורי מקלב: אנחנו כוועדת מדע וטכנולוגיה גם ערים לדבר הזה וגם נחשפים מעבר למה שהמשרד באמת מדווח עליו.

אורי מקלב: יש לנו יותר יותר בקשות ומשלחות שמבקשות להיפגש עם ועדת המדע והטכנולוגיה.

אורי מקלב: משלחות מיוחדות.

אורי מקלב: גם ועדות מדע וטכנולוגיה במקומות אחרים, במדינות אחרות, רוצות ללמוד על המעצמה הטכנולוגית שהיא מדינת ישראל.

אורי מקלב: מאוד מאוד מעריכים את היכולות שלנו.

אורי מקלב: רוצים ללמוד גם איך זה מגיע ומה אפשר גם לחזק את הקשרים.

אורי מקלב: במיוחד בתקופה האחרונה היו מהודו, גרמניה, אנגליה.

אורי מקלב: מחלקת קשרי החוץ של הכנסת איתנו בקשר רציף עכשיו האיחוד האירופי רוצים גם כן לבוא, דבר ללא תקדים שהיה.

אורי מקלב: ובאמת הנושא של השיתוף פעולה ומה שיש בתחום המדע והטכנולוגיה הוא נושא שהיום תופס מקום מרכזי מאוד.

אורי מקלב: אדוני השר, אותך עוד לא הכניסו לקבינט, אבל במדינות רבות היום שר המדע והטכנולוגיה הוא שר שנחשב מהשרים הבכירים.

אורי מקלב: אין להם הפריבילגיה שלנו, אנחנו צריכים להתמודד עם שר ביטחון ועם שר לביטחון פנים שהיום כאן מאוד מאוד מרכזיים.

אורי מקלב: אבל במדינות אירופה, ודאי שמדע וטכנולוגיה.

אורי מקלב: הם יודעים את גודל האחריות במגוון הנושאים שיש, ודאי תגע בהם, אנחנו גם נרצה להרחיב.

אורי מקלב: אני באמת בהזדמנות הזו מבקש גם להודות ולציין את שיתוף הפעולה שיש בין משרד המדע והטכנולוגיה לוועדת המדע והטכנולוגיה.

אורי מקלב: אנחנו גם באותו שם, אבל יש שיתוף פעולה ורואים את המדיניות עין בעין.

אורי מקלב: הדברים החשובים, שחשובים לוועדה במגוון הנושאים: גם בתחום מחקר, גם בתחום המדענים, גם בתחום הפעילות הרבה, החשיפה כפי שאתם שמתם את זה, בהחלט, בדגשים של עידוד מצויינות, הנגשת המידע, המדע, בדגש על פריפריה גם גאוגרפית וגם חברתית, קידום אוכלוסיות מועדפות בעניין הזה, שיתוף הפעולה עם הרשויות המקומיות והתמיכה הגדולה גם במרכזי מחקר.

אורי מקלב: אנחנו גם רוצים את הנושא של המדענים בכל המשרדים.

אורי מקלב: גם דיברנו על כך שצריך לקדם את הנושאים האלה כמו פרויקט להבה של צמצום פערים, יש לו חשיבות מאוד גדולה שאנחנו שמים דגשים.

אורי מקלב: גם בתחום החינוך מאוד ואני חושב שנעשתה שם פעולה יפה.

אורי מקלב: זה חלק מהדגשים שלנו וזה הדגשים שלכם כך שאנחנו חושבים שבאמת צריך לציין את השיתוף פעולה.

אורי מקלב: אני גם אגיד לחברים, לא היינו צריכים לדחוק בך להגיע לפה.

אורי מקלב: אמנם יש לנו איזה חיוב של שרים להופיע בפני הוועדות הרלוונטיות, אבל לפעמים צריך לדחוק, לפעמים זה נסחב.

אורי מקלב: יש לך מה לא פחות ממה שהעגל רוצה לינוק הפרה רוצה להניק דהיינו יש על מה לדבר, לכן אנחנו נמצאים פה בזמן שהגדרנו.

אורי מקלב: בבקשה אדוני השר.

אופיר אקוניס: תודה לך אדוני היושב ראש, חברי, חבר הכנסת, אורי מקלב.

אופיר אקוניס: אני מבקש לברך את חברות וחברי הכנסת שהגיעו לדיון החשוב הזה: חברת הכנסת פארן, חבר הכנסת ילין, חבר הכנסת מלכיאלי את מנהלת הוועדה, מנכ"ל משרד המדע פרץ ואזן ואת כל האורחים והמשתתפות והמשתתפים בדיון הזה.

אופיר אקוניס: אתה ציינת בצדק, אדוני היושב ראש, שאני בא לכאן באהבה רבה ובחדווה רבה ובשמחה משני טעמים.

אופיר אקוניס: קודם כל ועדת המדע היא הוועדה המפקחת עליי כשר מדע והכנסת כפרלמנט זהו הגוף שיותר מאשר בעיני צריך לחוקק את עצמו לדעת.

אופיר אקוניס: כפי שמתנהגת הכנסת האחרונה והקודמת לה, צריכה לפקח על הממשלה במדינה דמוקרטית.

אופיר אקוניס: ככה זה, זה הפרדת רשויות, זה בדיוק הדבר שצריך להתרחש.

אופיר אקוניס: יותר מאשר לחוקק פה עד ארבע לפנות בוקר חוקים שאף אחד בכלל לא יודע מה רוצים ממנו אני חושב שאתם צריכים, חובתכם, לפקח עלינו ואני רואה בדיווח הזה, כמובן, חלק - - - העובדה שאנחנו נחשוף לציבור הצופים בערוץ 99 ובמקומות נוספים את הפעילות של משרד המדע זה עוד מקום לחשוף את הפעילות של משרד המדע וכמובן להעביר לכם כמתבקש דיווח.

אופיר אקוניס: בדקתי כמה פעמים הייתי פה מאז שהתמניתי לשר מדע בספטמבר 2015, זוהי כבר הפעם השביעית שאני כאן.

אופיר אקוניס: ואני חושב שבזמן כל כך קצר של כהונה שתמשך כמובן עוד הרבה, אבל עד לרגע זה, בזמן הקצר של הכהונה אני חושב שנשבר כאן שיא של כל הזמנים של הופעה של שר מדע בפני ועדת המדע.

אופיר אקוניס: ואני רק מאחל לבאים אחריי לשבור את השיאים הללו, אבל לא יותר מדיי כן?

אופיר אקוניס: ואני גם לא מצפה שזה יקרה בזמן הקרוב אז זה בסדר.

אופיר אקוניס: אני אבקש לסקור בקצרה את הפעילות מאז ההופעה האחרונה כאן.

אופיר אקוניס: ההופעה האחרונה הייתה בפגרת הקיץ כאשר לדאבון הלב צפינו כולנו בעיניים כלות ועצובות כיצד מתפוצץ הלווין עמוס 6 ועל פי בקשתך התקיים דיון מיוחד.

אופיר אקוניס: וקודם לכן, בקיץ, בתחילת המושב, קיימנו את הדיווח הדו שנתי.

אופיר אקוניס: לא דיווח שנתי, אתה ואני, אדוני היושב ראש, הגענו למכניזם של דיווח דו שנתי.

אופיר אקוניס: אני מקווה שגם שרים אחרים עושים זאת בוועדות אחרות שהם נדרשים לכך.

אופיר אקוניס: הדבר העיקרי שאנחנו צריכים לו, נזקקים לו בפעילות המשרד זה כסף.

אופיר אקוניס: כל כך פשוט.

אופיר אקוניס: אני אומר לוועדה, האם אני מרוצה מתקציב המשרד?

אופיר אקוניס: התשובה היא לא.

אופיר אקוניס: היה לנו מאבק קשה שניהל מנכ"ל המשרד עם אגף תקציבים במשרד האוצר.

אופיר אקוניס: זה נכון, אתם רואים את הגרף העולה משנת 2010 יש כאן גרף עולה תראו איזה מן תקציב עלוב היה ב-2010.

אופיר אקוניס: זו בושה שהייתה לממשלה אז שתקצבה את המשרד ב-146 מיליון ₪.

אופיר אקוניס: זה פשוט לא יאומן.

אופיר אקוניס: משרד שהוא פאר היצירה, בחזית הטכנולוגיה העולמית מתוקצב בסכום כזה.

אופיר אקוניס: אבל תראו איך לאט לאט, בזכות קודמיי, צריך להודות לשר הרשקוביץ, לשר פרי, שהיו קודמיי בתפקיד, מעלים את הסכום בהדרגה.

אופיר אקוניס: בהדרגה לא קטנה אני מוכרח להגיד לכם.

אופיר אקוניס: אחר כך יש ירידה בתקציב 2015 שאני מזכיר לכם שהייתה שנת בחירות ובשנת בחירות בדרך כלל ממשלה, כל ממשלה מתפקדת בחסר וגם אין תקציב, אבל תראו שמתקציב 2016 שוב הגרף עולה למעלה ואנחנו שברנו בעצם בזמן כהונתי בעיצוב תקציב דו שנתי של 2017-2018 את תקציב משרד המדע לשיא של כל הזמנים.

אופיר אקוניס: אנחנו מתחילים מ-443 מיליון ב-2017 ואנחנו לקראת תקציב 2018 שכבר אושר בכנסת והוא יתקרב לחצי מיליארד ₪.

אופיר אקוניס: אני כמובן מסייג בדיווחי לכנסת, לדאבון הלב, כבר היה פלט אחד, עוד יכול להיות שיהיו עוד פלטים בתקציב המדינה והוא יחול על כל משרד הממשלה, אבל אני מקווה ש - - -

יעל כהן-פארן: יש רק עודפים לא?

אופיר אקוניס: כן, אגב עודפים, אני מאוד מקווה שהעודפים הללו ישוחררו לטובת הציבור כי אני לא לוקח את הכסף הזה לפעילותי הפרטית.

חיים ילין: יש במפלגה שלך כמה חברי כנסת שיכולים לכולנו לתת שיעורים איך להצביע נגד התקציב ולקבל 250 מיליון ₪ ל - - -

אופיר אקוניס: אני לא מעורב בעניינים אלה, הראש שלי, ברוך השם, במסגרת אחריותי המיניסטריאלית.

חיים ילין: אתה שר, אבל יש ח"כים שיכולים לעזור.

אופיר אקוניס: טוב.

אופיר אקוניס: נדבר איתם.

אופיר אקוניס: הנגשת המדע - - - מה עושים עם הכסף.

אופיר אקוניס: מה עושים עם הכסף הזה, אני חושב שכדאי לדעת, חבר הכנסת ילין, כאשר אני הייתי כאן בנובמבר, נדמה לי, 2015 אמרתי לכם - - - כאשר אני הייתי פה ב-9 בנובמבר 2015 ועוד ב-4 בספטמבר, נדמה לי, ביום שבו נכנסתי למשרד, אמרתי שהמדיניות של המשרד תעמוד על שתי רגליים עיקריות.

אופיר אקוניס: הרגל האחת, הנגשת המדע והטכנולוגיה לכל אזרחי ישראל באשר הם.

אופיר אקוניס: יהודים, ערבים, חרדים, חילונים, בעיירות הפיתוח, בפריפריה, ביהודה ושומרון, ברמת הגולן, בכל מקום, בכל מקום.

אופיר אקוניס: ותיכף תשמעו מה אנחנו עושים.

אופיר אקוניס: הרגל השנייה היא הסכמים הבינלאומיים והפעילות הבינלאומית שאני אתייחס אליה בהרחבה בעוד כמה דקות.

אופיר אקוניס: הנגשת המדע לאזרחי ישראל - מה עושים, איך מנגישים אותו?

אופיר אקוניס: הדבר הזה בקצה הפירמידה, בקצה העליון, ההצלחה הכבירה, הצלחה של כל הזמנים של פרויקט ליל המדענים שהתקיים בחודש ספטמבר ברחבי הארץ במוסדות אקדמיים בכל רחבי הארץ ובו השתתפו 62 אלף משתתפים.

אופיר אקוניס: זה מספר אדיר.

אופיר אקוניס: אני לדאבון הלב, הייתי באותה עת בשליחות בארצות הברית והשנה לא השתתפתי, אבל שמחתי לראות את עשרות אלפי המשתתפים שם.

אופיר אקוניס: אנחנו, כפי שאמרת, אדוני היושב ראש, מיזם האוריינות הדיגיטלית של להבה מופעל בשלושים רשויות מקומיות.

אופיר אקוניס: אנחנו מעריכים את ההשתתפות של אזרחי ישראל במספר של 70 אלף.

אופיר אקוניס: מה עושים שם?

אופיר אקוניס: אלה מרכזים פתוחים מהבוקר עד הלילה בירושלים יש שניים כאלה בשל גודלה של העיר ירושלים, ובשאר היישובים, בפריפריה וביישובים לא יהודיים ישנם אחד בכל ישוב.

אופיר אקוניס: חלקם, אגב, נותנים שירות ליישובים סמוכים.

אופיר אקוניס: תיכף אני אספר לכם איך אנחנו הולכים לשכלל גם את המיזם הזה.

אופיר אקוניס: ושם בהדרכה מדוקדקת של מדריכים מקצועיים, תושבי ישראל, שאינם יודעים בעצם את ה-א'-ב' של שימוש במחשב הם מקבלים לימודים חינם על איך להשתמש במחשב, תוכנות, גרפיקות וכדומה.

אופיר אקוניס: ואני רואה ילדים, כפי שראיתי בעיר נצרת, נדמה לי, המנכ"ל, שהם היו בכיתה ב' או ג' ועד אנשים ונשים מבוגרות בירושלים או בנתיבות או בקריית מוצקין או ביישובים אחרים שבהם ביקרנו במיזם הזה.

אופיר אקוניס: כדי להגדיל את מספר המשתתפים, אנחנו, בעזרת השם, כאשר המכרזים ייצאו לאוויר העולם, גם אנחנו חיים בתוך סבך הבירוקרטיה הממשלתית, המפלצת הבלתי נגמרת של הבירוקרטיה הממשלתי שאני אומר לכם כאן, לא בוועדת המדע, אלא בכנסת ישראל, שאם חבר הכנסת ילין, אתם כחברי כנסת ואנחנו כחברי ממשלה לא נגדע את ראשה של המפלצת הבירוקרטית הזאת, ישראל בצרות גדולות.

אופיר אקוניס: תאמין לי.

אופיר אקוניס: שמעתי שזאת אחת המשימות של הממשלה החדש בארצות הברית, מסתבר שגם בארצות הברית יש מפלצת בירוקרטית.

אופיר אקוניס: אי אפשר עם זה.

אופיר אקוניס: פשוט לקצר הליכים, להוריד רגולציה, הציבור נאנק, אנחנו נאנקים, בלתי אפשרי.

אופיר אקוניס: אבל אנחנו ממשיכים בינתיים בכל השיטות האלה.

אופיר אקוניס: אפשר לשכלל גם, לא חייבים לחיות בכל מיני שיטות כאלה של פעם.

אופיר אקוניס: יש אפשרות, צריך לאחד בעניין זה ימין ושמאל, קואליציה ואופוזיציה לטובת אזרחי ישראל.

אופיר אקוניס: הקטנת רגולציה זה אומר שירות יותר טוב לציבור.

אופיר אקוניס: ולא כל הזמן, עוד רגולציה, עוד ועוד פקידות ועוד ועוד.

אופיר אקוניס: די כבר יש גבול לדבר הזה.

אופיר אקוניס: הציבור סובל מזה וגם אנחנו, גם חברי הכנסת.

אופיר אקוניס: את מכירה את זה היטב מתחום הגנת הסביבה, הגדילו, הגדילו את הרגולציה והגיעו למצב שבו בסוף הדברים מכבידים על הציבור.

אופיר אקוניס: זה דיון אחר, כמובן.

אופיר אקוניס: בכל מקרה, כשהדבר הזה ייצא, כשהמכרז הזה ייצא אנחנו ניתן שירות להרבה יותר יישובים ורשויות על ידי הוצאת ניידות של להבה שיתנו שירות ליותר יישובים על ידי כך שכמובן ביישובים ש- - - אתם מכירים איך זה עובד, אנחנו נותנים את השירות, הרשויות המקומיות צריכות לתת את האכסניה, את המקום שבו בעצם מתאכסן המרכז הזה של להבה, הם אחראים לקיום של המקום הזה.

אופיר אקוניס: ואנחנו כך נוכל להגיע ליותר רשויות.

אופיר אקוניס: המספר הזה של 70 אלף משתתפים הוא נמוך מדיי.

אופיר אקוניס: כמובן, במרכזי להבה, הזכרת את מחשב לכל ילד, לדאבון הלב, בשל סיבות פוליטיות פנימיות אני נאלצתי להעביר את התפקיד למישהו אחר ורבות מההדרכות של המיזם מחשב לכל ילד, שהוא מיזם חברתי מהמעלה הראשונה נעשות במרכזי להבה באופקים, בעכו, במקומות אחרים.

אופיר אקוניס: שיתוף פעולה חשוב וטוב ואנחנו דוחפים להעצמתו.

אופיר אקוניס: אנחנו נעבור לקצה הימני של המגן דוד העליון - התנסויות במוזיאוני מדע.

אופיר אקוניס: 500 כיתות בשנה בהיקף של 18 אלף תלמידים.

אופיר אקוניס: בחנוכה אנחנו פתחנו, משרד המדע, בשיתוף מוזיאון המדע שנמצא פה בגבעה ממול במוזיאון בלומפילד בירושלים לפעילות עד גיל 18 בחינם.

אופיר אקוניס: השתתפו בו אלפי ירושלמים וגם שאינם ירושלמים בהצלחה גדולה.

אופיר אקוניס: וחוץ מזה ההתנסויות במוזיאוני המדע במימון שלנו מתקיימות באופן שוטף בכל רחבי הארץ ובכל מוזיאוני המדע.

אופיר אקוניס: שבוע החלל, אנחנו מתקרבים אליו.

אופיר אקוניס: בשבוע האחרון נמצא כאן מנכ"ל סוכנות החלל, אבי בלסברגר, שנכנס השנה לתפקידו, זו הזדמנות לברך אותו, למרות שהוא כבר השתתף בדיון הקודם בוועדת המדע וגם בוועדות המשנה.

אופיר אקוניס: ובכן, שבוע החלל התקיים בשבוע האחרון של חודש ינואר.

אופיר אקוניס: אנחנו מזכירים בשבוע הזה את אילן רמון, זכרו לברכה, שנספה באסון הקולומביה בינואר 2003 ומאז אנחנו בכל רחבי הארץ מקיימים אירועים ו-25 אלף ישראלים - - - למה כתבת כאן למעלה מ-60 אלף משתתפים?

אופיר אקוניס: מי אומר את זה?

אופיר אקוניס: אתה מעריך שזה מה שיהיה השנה?

אופיר אקוניס: זה קצת יותר.

<אבי בלסברגר: שנה שעברה היו - - -

אופיר אקוניס: אז אנחנו מתקנים תוך כדי תנועה.

<אבי בלסברגר: שנה שעברה היו 67 אלף.

אופיר אקוניס: 67 אלף משתתפים?

אופיר אקוניס: נו טוב, אז נותר לך לחצות את הקו הזה בשבוע האחרון של ינואר שזה בעוד שבוע וחצי.

אופיר אקוניס: אתם בוודאי שומעים כבר את הג'ינגל בתחנות הרדיו שמזמין את הציבור לפעילויות.

אופיר אקוניס: יום המדע, אנחנו מתקרבים אליו, אנחנו כמובן נקיים ישיבה מיוחדת של מליאת הכנסת ופעילויות רבות מאוד ברחבי הארץ בהשתתפות, הערכה של 40 אלף משתתפים, יכול להיום שגם נגיע ליותר מזה וכמובן, ישיבה מיוחדת, חגיגית של ועדת המדע.

אופיר אקוניס: זהו יום המדע שמתקיים או ב-14 או ב-15 במרץ לכבוד יום הולדתו של אלברט איינשטיין, המדען היהודי הגדול ביותר בכל הזמנים.

אופיר אקוניס: אנחנו גם כן מציינים אותו בכל רחבי הארץ.

אופיר אקוניס: זה הדגש - - -

אורי מקלב: על הובלת חקיקה בעניין.

אופיר אקוניס: כן תיכף.

אופיר אקוניס: בעניין זה אולי המנכ"ל או מר דואני יתנו סקירה קצרה איפה הדבר עומד מול מזכירות הממשלה ומשרד התרבות והספורט שאחראי על ועדת השרים לסמלים ולטקסים.

אופיר אקוניס: טוב, חוגי המדע, אנחנו כבר בחלק התחתון של המגן דוד.

אופיר אקוניס: פרויקט חוגי מדע וקייטנות מדע ממשיכים בעוצמה, בתקציבים גדולים.

אופיר אקוניס: אתם רואים חוגי מדע - 3600 משתתפים, קייטנות מדע - אני רוצה להגיד לכם משהו על קייטנות המדע שהתקיימו בכל רחבי הארץ בקיץ האחרון.

אופיר אקוניס: אנחנו כמעט בכל היישובים שכמובן ענו לקולות הקוראים אנחנו קיימנו קייטנות מדע.

אופיר אקוניס: הממוצע בדרך כלל עמד על שני מחזורים ותוך כדי חופשת הקיץ, אנחנו היינו פה בתוך מושב הקיץ, אנחנו לא היינו בחופשה, חופשת הקיץ של התלמידים כמובן, אנחנו מקבלים דרישה כמעט מכל יישוב לפתיחה של מחזור נוסף שלישי של קייטנות המדע, ולכן המנכ"ל כבר קיבל הוראה להערך באופן מוגבר יותר מלכתחילה.

אופיר אקוניס: הלוואי ונקבל עוד פניות, אבל ברגע זה להתחיל במספר מוגבר של קייטנות מדע כי הביקוש היה אדיר.

אופיר אקוניס: אני קיבלתי תמונות בוואטסאפ וסרטונים מעתניאל בדרום הר חברון ועד אזור הצפון, קריית שמונה והאזור שם ולוד של קיום אותן קייטנות מדע בכל הארץ, פשוט מראות מרהיבים וביקוש הולך וגובר.

אופיר אקוניס: אנחנו עוברים למהפכה אמיתית שקיימנו השנה, אפשר לעבור אליה, הינה היא, רואים הרבה מאוד נקודות על מפת ארץ ישראל ואתם רואים שם את המספר 321 יישובים.

אופיר אקוניס: אני הייתי כאן בנובמבר 2015 ואמרתי שאנחנו מתכוננים במשרד להשקת סל המדע.

אופיר אקוניס: קיימנו את הכנס, הכל לפי ההתחייבויות, לפי לו"ז שמוגדר מראש של יעדים שקבעתי אותם כשר מדע בחודש מאי בבנייני האומה בהשתתפות עשרות ראשי רשויות הודענו שבתחילת ינואר נתחיל להזרים את הכסף לטובת פעילויות של הרשויות המקומיות.

אופיר אקוניס: הקצבנו 30 מיליון ₪ לטובת העניין הזה וכבר פועלות, בהתאם למדיניות - - - אנחנו אמרנו את הדבר הבא, אנחנו נותנים, בעצם מעבירים מקל לרשויות המקומיות לקיים את פעילויות המדע והטכנולוגיה על פי תפיסתן, כמובן על פי קריטריונים שהכתיב אגף מדע וקהילה במשרד.

אופיר אקוניס: כי הרי אתה לא נותן כסף כדי לעשות דברים אחרים, אלא אתה נותן כסף כדי לקיים פעילויות רובוטיקה או סייבר, לימודי מדעים מדוייקים, תגבור מדעים מדוייקים, גם אנגלית, אגב, ומתמטיקה כמובן בתוך המדעים המדוייקים הללו והם בוחרים.

אופיר אקוניס: ואם בנתניה הקימו פלנטריום, אגב המדינה לא תרמה כלום, שתדעו לכם, אני אומר לכם, לדאבון הלב, לי אין את הכלים לבנות פלנטריום, לאחרים אין כלים לבנות פלנטריומים, אבל לתורמים ענקיים מיפן, מיפן, שמעתם מה אמרתי?

אופיר אקוניס: מיפן הביאו תרומה ענקית לראש עיריית נתניה, חברתנו מרים פיירברג, היא הקימה והפעילויות שיתקיימו בפלנטריום הזה, נדמה לי כחצי מיליון ₪ קיבלה העיר נתניה והיא תוכל להשתמש לעשות גם פעילויות בתוך הפלנטריום החדש שהושק במהלך הקיץ בנתניה.

אופיר אקוניס: וכמובן בכל רחבי הארץ, מרכז החלל במעלה אדומים או מרכז החלל בירכא או באשדוד או בכל מקום אחר הם יכולים לקיים שם פעילויות על פי הקריטריונים וכבר הכסף הועבר אליהם.

אופיר אקוניס: תכניות המצויינות שלנו, הדגל הגדול שחבר הכנסת מקלב היה איתי ביותר מאירוע אחד אבל גולת הכותרת הייתה אירוע שקיימנו כאן באודיטוריום של הכנסת.

אופיר אקוניס: אתם יודעים, אתם צריכים לעמוד על הבמה ולראות מולכם את ההשתקפות של החברה הישראלית במיטבה.

אופיר אקוניס: יושבות שם נערות חילוניות לצד נערות חרדיות מן המגזר החרדי לצד נערות מן המגזר הערבי כולן ביחד, והן מקבלות תגבור במדעים.

אופיר אקוניס: 750 במספר, הן לומדות, המיזם הזה מיועד לכיתות ט' עד יב' ואנחנו מקיימים אותו באהבה רבה.

אופיר אקוניס: אני חושב שטקס הסיום הבא יתקיים בפברואר בתל אביב וגם שם כולכם מוזמנים לראות את פאר היצירה, מדעניות העתיד, דחיפה גדולה במסגרת העדפה שלנו לקידומן של נשים במדע וגם לזה נתייחס בהמשך.

אופיר אקוניס: כמובן, פרוייקט החונכות ללימודי מדעים על ידי 3000 בני נוער נמשך וגם מתוקצב השנה בשיא של כל הזמנים כפי שהמשרד הוא בשיא של כל הזמנים.

אופיר אקוניס: אני עובר לרגל השנייה של פעילות המשרד שהודעתי עליה גם כן כרגל עיקרית.

אופיר אקוניס: תראו, ישראל היא מעצמה.

אופיר אקוניס: היא לא מעצמה צבאית, היא לא מעצמה - - - גם פה יש לנו הרבה מה ללמד כמה מאויבינו וכמה מידידינו אפילו, אבל בטכנולוגיה ובחדשנות אנחנו מעצמה.

אופיר אקוניס: ראיתי את הטבלה שאומרת שאנחנו במקום השני אחרי שוויץ.

אופיר אקוניס: טוב, תרשו לי לחלוק על הטבלה הזאת, אני חושב שאנחנו במקום הראשון.

אופיר אקוניס: מי שהוציא את זה ה-OECD אני חושב שאנחנו עוקפים גם את שוויץ.

אופיר אקוניס: אני אמור לצאת לג'נבה בסוף פברואר למאיץ החלקיקים שנמצא שם, אני אבחן מקרוב את הדבר הזה.

אופיר אקוניס: אנחנו מעצמת טכנולוגיה וחדשנות מן המעלה הראשונה.

אופיר אקוניס: בישיבה הקודמת, אדוני היושב ראש, היינו בשיאו של שיח מכוער ואלים שהובל על ידי תנועות ה-BDS לקידום חרמות על ישראל.

אופיר אקוניס: כך אני אמרתי, אני צוטטתי גם מתוך הישיבה הזאת, כל מי שרוצה להחרים מוזמן להחרים, ההפסד כולו שלו.

אופיר אקוניס: ואתם חושבים שיש חרמות?

אופיר אקוניס: מישהו בחדר הזה חושב שיש חרמות בתחום המדע והטכנולוגיה או בתחום המדע והחדשנות התשובה היא לא רק שלא, אלא ההיפך הוא הנכון.

אופיר אקוניס: נמצאת כאן אילנה שמרכזת את הפעילות הבינלאומית שלנו במשרד המדע.

אופיר אקוניס: אני רוצה להראות לכם, תראו למטה איזה הסכמים אנחנו חתומים עליהם כבר בתחום המדע והטכנולוגיה ואיזה הסכמים ייחתמו בהמשך השנה.

אופיר אקוניס: קודם נעשה את מה שכבר קיים.

אופיר אקוניס: באסיה, אנחנו בהסכמים עם דרום קוריאה, בהסכם עם סין שאני חתמתי עליו בבייג'ין בדצמבר 2015 עם ידיד גדול של ישראל, ואן גנק, זה השם שלו.

אופיר אקוניס: הוא שר המדע והטכנולוגיה של סין והוא אומר לי במשרדו בבייג'ין, כבוד השר, אנחנו מבקשים ללמוד מכם איך להיות אומת הייטק.

אופיר אקוניס: אומר את זה שר המדע של סין, זאת רק המדינה המאוכלסת ביותר בעולם, זאת רק המדינה שיש לה משקל כבר מאוד בשיח הבינלאומי המסחרי, הכלכלי והטכנולוגי.

אופיר אקוניס: מוחרמים, חרמות, יוזמות עלובות, אין לזה שום שחר, אין לזה שום קשר למציאות.

אופיר אקוניס: אנחנו בהסכם קיים עם יפן, ועתיד לחתום שר המדע, עבדכם, ככל הנראה יחד עם מנכ"ל סוכנות החלל הישראלית בסוף חודש מרץ אני אמור לצאת לביקור עבודה חשוב מאוד בראשות משלחת של אנשי עסקים שכבר עמלים עליו במשרד החוץ וגם עם חברי כנסת, דרך אגב, שהכנסת תחליט מי הם, עוד שלושה במספר, שיצטרפו על פי החלטת יושב ראש הכנסת אליי לביקור הזה כפי שהצטרפו אליי להודו שתיכף נגיע אליה.

אופיר אקוניס: טייוואן כבר חתומה.

אופיר אקוניס: בהודו חתמתי בניו דלהי בתחילת דצמבר בביקור שהיה - - - אנחנו הרי נוסעים רק לבלות.

אופיר אקוניס: כן, מה אומר הציבור?

אופיר אקוניס: הח"כים נוסעים לבלות ולעשות חיים בחו"ל.

אופיר אקוניס: זה גם כן, צריך לנפץ את הדבר הזה.

אופיר אקוניס: אני אומר לכם, אני מאז הטירונות לא הייתי במסע כומתה כזה או בטירונות כזאת כמו שהיה לי במסע להודו יחד עם חבר הכנסת, קודמי, שהזמנתי אותו איתי, יעקב פרי, חברת הכנסת רוזין וחבר הכנסת ועקנין.

אופיר אקוניס: אתה בטובך, אדוני היושב ראש, צר לי, קיבלת החלטה שגויה - - -

אורי מקלב: ידעתי מה הולך להיות.

אופיר אקוניס: הוא ידע שזה מסע כומתה.

אופיר אקוניס: קיבלת החלטה שגויה לוותר על המסע.

אופיר אקוניס: אנחנו עבדנו 18 שעות ביממה.

אופיר אקוניס: היינו בניו דלהי בסדרת פגישות ששם חתמתי על ההסכם עם שר המדע ההודי.

אופיר אקוניס: פתחנו תערוכה.

אופיר אקוניס: השתתפנו ביום מדע וטכנולוגיה עילית, הייטק, בבנגלור, שהיא עמק הסיליקון של הודו.

אופיר אקוניס: וכמובן, הסכם חדש להעמקת שיתוף הפעולה עם הודו.

אופיר אקוניס: עם טייוואן יש לנו הסכם.

אופיר אקוניס: זה רק המזרח הרחוק שיש שם תשוקה כבירה לשיתוף פעולה עם ישראל כפי שנאמר לי גם על ידי סגן ראש ממשלת ויטנאם שביקר כאן לא מזמן וכמובן פגשתי אותו.

אופיר אקוניס: אירופה.

אופיר אקוניס: אירופה גם כן זירה חשובה ביותר.

אופיר אקוניס: המקום הזה, ועדת המדע, היא כן מקום נכון להודות לאיחוד האירופי שאיתו יש לי הרבה מאוד חילוקי דעות בעניין המדיני, אבל אין לי חילוקי דעות בעניין המדעי.

אופיר אקוניס: אתם יודעים, צריך לשים בצד את שני הדברים.

אופיר אקוניס: יש תרומה גדולה מאוד של ה-EU גם לליל המדענים, גם ל-arise on 20/20, מה צריך כבר לחדש וגם למיזמים גדולים מאוד כשהם עושים נפריד ואני עושה את ההפרדה.

אופיר אקוניס: כשלי יש משהו לומר לחבריי באיחוד האירופי על המדיניות השגויה שלהם בעניין המדיני אני אומר להם את זה כשאני אומר להם מילים טובות.

אופיר אקוניס: בעניין המדעי, גם אומר להם את זה.

אופיר אקוניס: צריך להפריד בין שני הדברים ואני עושה את ההפרדה הזאת.

אופיר אקוניס: ובכן, פה אגב, ההסכמים אגב הם בילטרליים.

אופיר אקוניס: הם לא הסכמים עם ה-EU.

אופיר אקוניס: איטליה, צרפת, אנגליה, גרמניה, פורטוגל, רוסיה, שגם בה ביקרתי ופתחתי את ועדת החדשנות שבה היינו יושבי ראש משותפים עם רוסיה בחודש אוקטובר כשכבר הייתה מוסקבה מושלגת כבר ועוד אנחנו השמש כאן זרחה, ברוסיה זה היה במוסקבה.

אופיר אקוניס: באוקראינה יש לנו כמובן הסכמים, בפולין, ועם הרפובליקה הצ'כית אנחנו מצפים, נדב, נדמה לי, לבואו של סגן ראש הממשלה של צ'כיה ואנחנו נקבל אותו כאן באהדה גדולה כפי שאנחנו מקבלים את כל האורחים.

אופיר אקוניס: צפון אמריקה, ארצות הברית נחתם בפברואר הסכם להעמקת שיתוף הפעולה בנושא מדעי המוח בלוס אנג'לס.

אופיר אקוניס: אילנה, כן, אני מדייק?

<אילנה לוי: ברפואה.

אופיר אקוניס: ברפואה כן.

אופיר אקוניס: אה מדעי המוח זה היה מזמן.

<אילנה לוי: היית בכנס שם.

אופיר אקוניס: נכון.

אופיר אקוניס: הכנס היה של מדעי המוח, אבל נחתם הסכם להעמקת שיתוף הפעולה עם ה-state השישית בגודלה בכלכלה העולמית, לא בארצות הברית.

אופיר אקוניס: המדינה השישית בגודלה מבחינת כלכלה היא מדינת קליפורניה.

אופיר אקוניס: כידוע לכם, state בתוך ה-United states שם נחתם ההסכם.

אופיר אקוניס: והסכם חדש שנחתם בין קנדה לישראל על ידי המנכ"ל פרץ וזאן.

אופיר אקוניס: מה אנחנו מצפים ב-2017 ו-2018 הצפויים - הסכמים להעמקת שיתוף הפעולה בתחום המדע והטכנולוגיה עם אוסטריה, דנמרק והולנד.

אופיר אקוניס: כמובן, הסכם ה-gender net שאנחנו שותפים בו עם ה-EU.

אופיר אקוניס: הסכם נוסף עם קנדה.

אופיר אקוניס: אנחנו רוצים לפתוח שתי זירות, שתי יבשות (דרום אמריקה היא תת יבשת של אמריקה) בדרום אמריקה, בברזיל ובארגנטינה.

אופיר אקוניס: אלה יעדים של חתימת הסכמים.

אופיר אקוניס: באפריקה אנחנו צריכות למקום שבשנים הבאות, בוא נאמר ככה, אדוני היושב ראש, יש כר נרחב לפעילות מדעית וטכנולוגית עם היבשת הזאת ששמה אפריקה שרוצה בזה.

אופיר אקוניס: היה ביקור מאוד מוצלח של ראש הממשלה שם ובעקבותיו התבקשו השרים להעמיק את שיתוף הפעולה, בעקבות שיחות שלו שהתקיימו שם.

אופיר אקוניס: אנחנו מייעדים כרגע, מעלים את אתיופיה, שמים אותה על הגרף לשנת 2017 - - - בהחלט יש לנו גם קהילה גדולה מאוד כאן ואנחנו נוכל לקחת איתנו גם חברי כנסת שיודעים אמהרית זה יהיה יותר קל לקיים את הפגישות ככה, כאשר נגיע לשם.

אופיר אקוניס: אין כרגע ביקור מתוכנן שם, אבל אחד היעדים לפרוץ שוק ענק.

אופיר אקוניס: את השוק של ה- far east אנחנו פרצנו.

אופיר אקוניס: גם חברות הטנולוגיה שלנו כבר פרצו, הן שם, בגדול מאוד.

אופיר אקוניס: אנחנו צריכים לפרוץ שווקים חדשים.

אופיר אקוניס: אז אמריקה הלטינית, דרום אמריקה ואפריקה הן היעדים שלנו.

אופיר אקוניס: אני שוב רוצה לומר לכם שהשיח המגוחך הזה על החרמות והבידוד של מדינת ישראל הוא פשוט בדיחה.

אופיר אקוניס: אז אני מציע למי שעדיין משתמש בטיעונים האלה שיפסיק עם - - - הניסיונות האלה הם ניסיונות מקומיים של תתי קבוצות, העמותה האנתרופולוגית של אוניברסיטת UCLA זה שטויות והם גם - - - נכון בדיוק.

אופיר אקוניס: אני מסכים איתך שאנחנו צריכים פחות להתייחס, אבל לומר להם, א' – הפסד שלכם וב' – אתם לא מצליחים.

אופיר אקוניס: צריך להגיד להם שהם לא מצליחים כי הם ניסו, היה ניסיון כזה.

אופיר אקוניס: בעניין החלל, אני מיד אעביר, מכוון שאני מבקש, ברשותך, אדוני היושב ראש, ממי שעמד בראש הוועדה המיוחדת בעקבות ההתפוצצות של עמוס 6.

אופיר אקוניס: בעקבות ההתפוצצות הזאת ביום חמישי אני הודעתי ביום שישי בבוקר שתוקם ועדה מיוחדת לגבש מדיניות למדינת ישראל בתחום החלל והוועדה הגישה לי את המלצותיה לפני כשלושה שבועות, בראשה, ביקשתי ממנכ"ל המשרד לעמוד בראשה, כמובן עמד שם המנכ"ל אבי בלסברגר ובאמת בעלי מקצוע מהטובים ביותר בתחום להשתתף בה.

אופיר אקוניס: מיד הוא יסקור את העיקרים של המלצות הוועדה.

אופיר אקוניס: אבל רק שתדעו לכם, ובזה אני מסיים, בחלל אנחנו מתכוונים לשגר מעכשיו ועד מחצית 2018 חמישה שיגורים שלנו לחלל.

אופיר אקוניס: אנחנו מדברים דוכיפת שהוא, אני רוצה להגיד לכם, מיזם חברתי מן המעלה הראשונה של תלמידים מבתי ספר תיכוניים מכל האוכלוסיות.

אופיר אקוניס: מהאוכלוסייה ביהודה ושומרון, מהאוכלוסייה הבדואית בנגב, מהאוכלוסייה החילונית הישראלית בהרצליה, משתפים פעולה במיזם הזה ובהצלחה רבה הוא ישוגר.

אופיר אקוניס: ונוס זוהי גולת הכותרת של הפעילות שלנו בשנים האחרונות, אבי, אפשר להגיד את זה.

אופיר אקוניס: זהו לווין, זה שיתוף פעולה של סוכנות החלל הישראלית עם סוכנות החלל הצרפתית, הוא ככל הנראה ישוגר בין מחצית מאי, לא לתפוס אותי במילה, אתם יודעים ששיגורים נוטים - - - יש כל מיני תנאים לשיגורי לווין.

אופיר אקוניס: הוא אמור להיות משוגר בין מחצית מאי למחצית יוני פחות או יותר.

אופיר אקוניס: באמת גולת כותרת של שיתוף פעולה הדוק בינינו לבין סוכנות החלל של צרפת ועוד, כמובן, space il - - -

אורי מקלב: בכל אופן, אדוני השר, איזה מילה אחת.

אורי מקלב: אנחנו יודעים שבסופו של דבר - - - שיש הגיעו להסכם בת חלל הגיעה להסכם מדינה עם ארצות הברית או עם חברה אחרת במקום, כתחליף לאותו - - - מה מידת הפגיעה, האם אנחנו נדע להשתקם מאותה פגיעה, האם זה יפגע זה בסך הכל - - -

אופיר אקוניס: המנכ"ל יתייחס וגם אני אתייחס.

אופיר אקוניס: אני רוצה להגיד לכם בעניין זה, ההתפוצצות היא טרגדיה גדולה.

אופיר אקוניס: היא טרגדיה שלא, כמובן שאי אפשר היה לצפות אותה, על לא עוול בכפנו.

אופיר אקוניס: הלווין הזה שנבנה, כמובן, בהשתתפות שלנו במחקר ופיתוח בעלות קטנה יחסית של 10 מיליון ₪.

אופיר אקוניס: שלנו הכוונה של משרד המדע, של המדינה, אבל בעיקר על ידי התעשייה האווירית.

אופיר אקוניס: זאת טרגדיה מאוד גדולה משני טעמים.

אופיר אקוניס: קודם כל, עמוס 6 היה גולת הכותרת של התעשייה הישראלית.

אופיר אקוניס: יכול להיות שנציגי התעשייה ירצו להתייחס לכך.

אופיר אקוניס: ועוד דבר שאני מתריע כאן ואני אומר אותו.

אופיר אקוניס: ופה הממשלה, חבר הכנסת ילין, חברת הכנסת פארן, צריכה להתייחס אליה בכובד ראש.

אופיר אקוניס: אנחנו עומדים בפני, אני לא רוצה להגיד עדיין שוקת שבורה, אבל עלולים להגיע למצב משברי שבו אין לנו מספיק לוויני תקשורת.

אופיר אקוניס: כל מי שמבין בתחום יודע שלוויני תקשורת היום, אתם יודעים מה, אני אשווה את זה לאוויר לנשימה, תאמינו לי.

אופיר אקוניס: זה דבר חשוב, זה דבר טוב שיהיה, אחד עומד להתפוגג, אחד נעלם לנו כבר קודם לכן גם כן במהלך השנה הקודמת.

אופיר אקוניס: שר האוצר שהבטיח תמיכה סביב ההתפוצצות של עמוס 6, הבטיח לי אישית תמיכה בכסף, עזרה בבניית לווין חלופי.

אופיר אקוניס: עד לרגע זה לא קיבלנו פידבק ממשרד האוצר לעניין הזה.

אופיר אקוניס: אני מפה להתגייסות מוחלטת של משרד האוצר בעניין הזה.

אופיר אקוניס: אנחנו את מסקנות הוועדה שהמנכ"ל תיכף יפרט נביא ל- - - בעצם מגבשים עכשיו הצעת מחליטים שעליה יצביע הקבינט המדיני ביטחוני והדבר הזה, עדיין אני אומר לכם, התאריך עדיין לא נקבע, מתקיימים מגעים בין הנהלת המשרד - - -

אורי מקלב: בגלל חשיבות העניין אנחנו גם הקמנו ועדת משנה וגם לא בגלל זה, עוד לפני זה ועדת משנה לנושא החלל שבראשה יעמוד ועומד חבר הכנסת יואב קיש.

אורי מקלב: היא תתכנס בעוד שבועיים שלושה ב-12.2 לא בעוד הרבה זמן יתכנס ושמה כל הנושא הזה על כל היבטיו כולל נציגות משרד האוצר.

אורי מקלב: אנחנו נהיה עזר לך במאבק שלך בנושא הזה.

אופיר אקוניס: אני מאוד מודה לכם ואני אומר לכם תודה למפרע משום שאני מרגיש פה שעומד להיות מאבק.

אופיר אקוניס: למה?

אופיר אקוניס: אני מזכיר לכם את השקף הראשון, money, קוראים לזה כסף.

אופיר אקוניס: משרד האוצר הוא לא אוהב להוציא כסף, אבל הוא יצטרך להוציא כי הדבר הזה הוא עניין אסטרטגי.

אופיר אקוניס: כי לוויני תקשורת גם לעניינים ביטחוניים, גם לעניינים אזרחיים, כמעט לכל דבר שאזרחי ישראל, ברובם הגדול, עוסק בו ביום יום אפילו מבלי שהוא יודע כמה הוא צריך את אותם לוויני תקשורת.

אופיר אקוניס: זה פשוט, אתם יודעים.

אופיר אקוניס: אוקיי, כולם יודעים.

אופיר אקוניס: לפני שאני מסיים ומעביר למנכ"ל, אנחנו גילינו, אדוני היושב ראש, שהציבור לדאבון ליבנו ואני אומר את זה גם לדאבון לבי כשר מדע, איננו יודע מספיק על פעילותו של משרד המדע והטכנולוגיה.

אופיר אקוניס: לא יודע ובסדר, דברים אחרים, חשובים יותר, אולי, הם בראש מעייניו.

אופיר אקוניס: לכן, אנחנו החלטנו לפני כחצי שנה לעשות קמפיין למשרד המדע שמספר לציבור מה בעצם הפעילויות שהמשרד עושה לטובתו של הציבור, למי הוא פועל, הרי המשרד הזה פועל למען הציבור הישראלי.

אופיר אקוניס: ולכן אנחנו העלינו לפני כחודש בתחנות הטלויזיה קמפיין דיגיטלי שמסביר מה המשרד הזה עושה.

אופיר אקוניס: אני רוצה להראות למי שלא נחשף אליו, זה דקה, נדמה לי, של סרטון.

אופיר אקוניס: אני רוצה להגיד שאנחנו הקפדנו בו על ייצוג לכל הזרמים והדתות, העדות והדתות, במדינת ישראל משום שאני רואה את עצמי כשר מדע של כולם.

אופיר אקוניס: התפיסות הפוליטיות הן טובות, אני גם לא בדיוק מאלה שמסתיר אותן ואני נאבק עליהן, אבל בעניין הזה, אני חושב שכך צריך לעשות כל שר, כשמגיע למשרד לקיים את מדיניותו כשר של כולם והקמפיין הזה, אני מקווה, מביא לידי ביטוי את הפעילות הענפה מאוד שמתקיימת במשרד המדע בשנה וחצי שבהן אני מכהן כשר.

אופיר אקוניס: אז אם אפשר להראות את זה לטובת מי שאינו צפה.

אופיר אקוניס: (הקרנת סרטון) ובכן, זהו הקמפיין, הוא מוצג עד ימים אלה, לדעתי, הוא כבר אמור להסתיים בימים אלה ואני מקווה מאוד שהצלחנו להביא בזה, זה קשה מאוד, תאמינו לי, היו שעות של דיונים איך להביא את הפעילות שלנו בצורה מובנת לציבור.

אופיר אקוניס: היו גם ויכוחים קטנים, לא חשוב, זה מעניין.

אופיר אקוניס: בכל מקרה זאת התוצאה ואני מקווה שהיא טובה.

אופיר אקוניס: כמובן תודה לאנשי לשכת הפרסום הממשלתית שעשו את הקמפיין הזה.

אופיר אקוניס: אני מבקש לסיים את הסקירה, אבל לפני כן, אם זה מותר לי, גברתי המנהלת, יש לי איזה מתנות להביא ליושב ראש הוועדה ולחברי הכנסת אבל הם בתחום המותר וממשלתיות - - - אני לא יודע מה העלות של זה, אבל זה לא עלות גבוהה כי המדפיס הממשלתי הדפיס את זה.

אופיר אקוניס: הכל זה ממשלתי וזה גם נשאר אצלכם.

אופיר אקוניס: אנחנו בין חודש מרץ 2016 לסוף דצמבר 2016 הצגנו באולם היוצאים של שדה התעופה הבינלאומי שלנו, בן גוריון, את התערוכה "תגליות ופיתוחים ישראלים שהשפיעו על העולם".

אופיר אקוניס: התערוכה הזאת הייתה מן המוצלחות שבתערוכות שהיו שם.

אופיר אקוניס: היו פרחים בעבר, היו ספורטאים, עכשיו יש תערוכה על תולדות הציונות שהיא תערוכה חשובה, אבל לא שלי, היא החליפה אותנו.

אופיר אקוניס: אני חשבתי שחבל שהתערוכה הזאת תתפוגג ולא תהיה לה מזכרת נצח.

אופיר אקוניס: ולכן אני ביקשתי להוציא את האלבום הזה שהשקנו אותו לפני כשלושה שבועות באירוע בתל אביב יחד עם רבים מן המציגים פה וגם עם האמנים שהיו פה.

אופיר אקוניס: האלבום הזה, כמובן, ניתן ליושב ראש הכנסת, הוא מצוי בספריית הכנסת, הוא חולק לכל שרי הממשלה, אבל המטרה העיקרית שלו היא ששרי הממשלה ואם אתם רוצים כחברי כנסת יתנו אותו כמתנה לאורחים מחו"ל, אורחים רשמיים, משלחות, חברי פרלמנט, אנשים מתחום המדע בתחום הטכנולוגיה והחלל בכל העולם משום שהספר הזה הוא גאווה ישראלית כבירה.

אופיר אקוניס: העירו לי על איינשטיין שלא היה ישראלי, אבל הוא מדען יהודי דגול.

אופיר אקוניס: גם הרמב"ם נמצא כאן והוא היה מדען יהודי כבר בימי הביניים של המאה ה-15, 16 והוא גם כן מציג פה.

אופיר אקוניס: אבל בעיקר מוצגים פה התגליות והפיתוחים הטכנולוגיים שהשפיעו, משפיעים וישפיעו, לא רק על מדינת ישראל אלא על האנושות כולה - - -

אורי מקלב: אני רוצה להגיד לך, אדוני השר, שאנחנו נביא את התערוכה הזאת ליום המדע.

אורי מקלב: מנהלת הוועדה אומרת לי שהתערוכה הזאת, כמה שהיא הייתה מוצלחת, זה רק מראה, משקף לכם שהיא הייתה מוצלחת ובאמת הרשמים והמשובים שקיבלו גם מי שלא - - - יש כאלה שרוצים לנסוע לחוצלארץ כדי לראות את התערוכה.

אורי מקלב: אבל כדי שלא יצטרכו אנחנו נביא כאן ליום המדע.

אורי מקלב: יושב ראש הכנסת קיבל את זה ממך לפני כמה ימים.

אופיר אקוניס: נכון.

אופיר אקוניס: בדיוק בשבוע שעבר ויש לו עותק בספריית הכנסת.

אופיר אקוניס: לשאלתה הכתובה, בפתק הצצתי, של מנהלת הוועדה.

אופיר אקוניס: גם אני הייתי פעם יושב ראש ועדה, קיבלתי פתקים מהמנהלת.

אופיר אקוניס: הספר הזה הוא בעברית ובאנגלית.

אופיר אקוניס: כלומר, אם את מסתכלת עליו מהצד הזה זה: Israeli discoveries and developments that influenced the world וזה באנגלית ובעברית, ולכן אדוני, לך, יש שם אני רואה מישהו שרוצה לצלם, אז זה לך ואני מבקש להעביר לחבר הכנסת ילין, חברת הכנסת פארן, חבר הכנסת מלכיאלי.

אופיר אקוניס: מי שבא לוועדה מבין חברי הכנסת הרוויח, מי שהעדיף להיות במקום אחר הפסיד.

אורי מקלב: אני מבקש באמת להודות לך על הסקירה.

אופיר אקוניס: אני מודה לך על ההזדמנות לסקור בפני הכנסת, בפני הוועדה.

אופיר אקוניס: כלומר, בפני הכנסת, את פעילות משרד המדע.

אופיר אקוניס: תודה.

אורי מקלב: תודה.

אורי מקלב: אתה באמת היטבת לסקור את הפעילות אפילו שזה היה על קצה המזלג, אבל היטבת באמת לסקור את זה.

אורי מקלב: הפעילות היא מרתקת והכושר שלך להציג את הדברים הוא גם כן לא יסולא מפז ככה שהשילוב של שני הדברים, הכושר הרטורי יחד עם התוכן של הדברים באמת מרשימים מאוד.

אורי מקלב: אני רק אסיים בסוף דבריך, יש באמת פער גדול, ואתה עושה מאמצים ואני מקווה גם שתהיה הצלחה ואנחנו גם שותפים בעניין הזה, בין הדימוי שאולי או חוסר החשיפה של הציבור לפעילות והחשיבות של משרד המדע והטכנולוגיה, אבל לאט לאט אנשים נחשפים, הפעילות הזאת שהיא בשטח היא מאוד - - - לא זנחת גם את התחום החברתי בתוך פעילות המדע והטכנולוגיה שזה יש בזה הרבה הרבה תועלת.

אורי מקלב: אנחנו שומעים גם את הדאגה מדור העתיד מהמשך המדע והפעילות שלך משתלבת מאוד מאוד בתכניות עבודה ובחשיבות והנחיצות.

אורי מקלב: אני לפני שאני אבקש מהמנכ"ל אני כן הייתי מבקש התייחסות קצרה של חברי הכנסת.

אורי מקלב: הזמן שלנו מוגבל, יש כאן דיון אחר כך אז אנחנו נצטרך אחרי זה בדיונים אחרים להתכנס לזמן ולא נוכל לתת לכולם או בכל אופן נשתדל לדבר קצר כדי שנוכל להספיק לכולם.

אורי מקלב: ראשונת הדוברים, חברת הכנסת, יעל כהן פארן ואחריה חבר הכנסת חיים ילין, לאחר מכן חבר הכנסת מלכיאלי.

יעל כהן-פארן: תודה רבה אדוני יושב הראש.

יעל כהן-פארן: אני גם מברכת אותך על הדיון ואת השר על ההצגה המאוד מעניינת.

יעל כהן-פארן: ממש חשוב שגם אנחנו כחברי כנסת ובוודאי הציבור נדע מה עושה משרד המדע.

יעל כהן-פארן: עכשיו, באמת, לאור הדברים שעולים הרבה בוועדת המדע, כמובן שתקציב האוניברסיטאות הוא לא חלק מתקציב משרד המדע, הוא נפרד, אבל יש איזשהו קשר ביניכם ובין התקצוב הזה.

יעל כהן-פארן: ואני חושבת שבאמת חייבים לשים על השולחן את החוסר תקצוב, תקצוב חסר בנושאים רבים וביניהם היה כאן בדיוק לפני שבועיים זה היה, אם אני לא טועה, עדכון של נילי כהן על מצב המדע, על דו"ח האקדמיה למדעים.

יעל כהן-פארן: באמת בעיות מאוד קשות שעוברת האקדמיה בישראל ועוברים המוסדות האקדמיים.

יעל כהן-פארן: אם זה בתחום מדעי הרוח, משבר ענק, אם זה גם בתחומים אחרים.

יעל כהן-פארן: ואני חושבת שזה בהחלט תפקידו של משרד המדע להיות, בוא נגיד, השופר של הגורמים האקדמיים בישראל בממשלה ולדאוג לאיזשהו חזון, לאן הולכים.

יעל כהן-פארן: הרי בסופו של דבר, מדינת ישראל, כמו שאתה אומר, היא מעצמה מדעית, היא מעצמה בתחום הטכנולוגיה בזכות זה שיש לה רגליים כל כך משמעותיות של חקר מדעי.

יעל כהן-פארן: ואסור, אוי לנו אם זה יאבד לנו, אוי לנו.

יעל כהן-פארן: ופה זה באמת התפקיד שלך והממשלה לא יכולה להזניח את זה.

יעל כהן-פארן: זה התפקיד שלנו ככנסת, שלכם כממשלה, לדאוג שזה ימשיך, שאנחנו לא נמצא את עצמנו בעוד 10-20 שנה בפני שוקת שבורה כי היום לא השקענו את מה שהיינו צריכים להשקיע לדור העתיד.

יעל כהן-פארן: מה שהצגת, הדברים מאוד מאוד יפים, ואני חייבת לציין שיש כל מיני פרויקטים, שאני גם מקבלת המון פניות מתלמידים שעוסקים ברובוטיקה ועושים פרויקטים מדהימים.

יעל כהן-פארן: אין ספק שיש פה פוטנציאל, עם ישראל, אין מה לומר.

יעל כהן-פארן: יש פה פוטנציאל ענק והגענו לאן שהגענו בזכות ההון האנושי שלנו ואנחנו חייבים לזכור את זה וחייבים להמשיך להשקיע בו.

יעל כהן-פארן: אני חייבת מילה, כי אתה הכנסת את הפוליטיקה וה-BDS ואני חייבת כן להתייחס לזה.

יעל כהן-פארן: אני לא אומרת שאין הסכמים בינלאומיים.

יעל כהן-פארן: אני רק אומרת שאחד - יש קשיים לאקדמאים היום לפרסם מאמרים בשיתופי פעולה, הם נחסמים בכל מיני גורמים ואי אפשר להתעלם מזה.

יעל כהן-פארן: זאת אומרת, אי אפשר להגיד אין חרמות, זה ספורדי, זה לא קיים.

יעל כהן-פארן: זה קיים וצריך לעשות לזה בדיקה מאוד מעמיקה.

יעל כהן-פארן: זה אולי לא קיים כרגע ברמת המדינות, חוץ מהחלטות מועצת הביטחון, אבל ברמת קשרים בין מדינות.

יעל כהן-פארן: אבל זה קיים בקשרים בין מוסדות אקדמיים ובין גורמים שמשפיעים על פרסומים שפחות נותנים אולי מקום לאקדמאים ישראלים - - -

אורי מקלב: אנחנו באמת צריכים לקיים דיון מיוחד בעניין הזה - - -

יעל כהן-פארן: אבל מילה אחת באמת על הקשרים.

יעל כהן-פארן: הרי כמה הרבה יותר יכלו להיות גם קשרים אם היה פה מצב אחר.

יעל כהן-פארן: אתה יודע אני נפגשת בכנסים בינלאומיים, היינו במרקש בנושא ההסכמים הבינלאומיים על האקלים ונפגשנו עם פרלמנטרים מכל מיני מדינות, גם שישראל לא בקשר איתם, ואין ספק ששמה של ישראל כמעצמת סטרט אפ והייטק וטכנולוגיה הולך לפניה לכל העולם, גם לפקיסטאן ואלג'יר וג'יבוטי וצ'אד ואני לא יודעת מה.

יעל כהן-פארן: וכולם היו שמחים להיות איתנו בקשרים.

יעל כהן-פארן: אבל בהינתן המצב הפוליטי זאת לא הסיטואציה ויכלנו להיות בקשרים עוד יותר.

יעל כהן-פארן: תודה רבה.

אורי מקלב: זה שווה דיון רחב יותר ויכול להיות שאנחנו נעשה אותו.

אורי מקלב: חבר הכנסת, חיים ילין, בבקשה.

חיים ילין: כבוד היושב ראש, כבוד השר, כבוד המנכ"ל.

חיים ילין: אני רואה את איינשטיין אני תמיד נזכר במשפט שלו שאני לא יודע איך תראה מלחמת העולם השלישית, אבל ברביעית נזרוק אבנים.

חיים ילין: אז אני אומר את זה כי יש למדע לדעתי תפקיד מאוד חשוב.

חיים ילין: גם בהרתעה וגם בפיתוח העסקי של מדינת ישראל, אבל אנחנו מפגרים.

חיים ילין: מפגרים בחקיקה.

חיים ילין: אני לא מדבר על רגולציה, שים לב, ולא בירוקרטיה.

חיים ילין: אנחנו מפגרים בחקיקה לעומת הטכנולוגיה.

חיים ילין: הטכנולוגיה רצה ואנחנו לא מסוגלים לחוקק בקצב הזה בכלל.

חיים ילין: אז יש שתי אפשרויות: או שהמשרד שלך ייכנס לעובי הקורה בכל נושא התקנות, לא כל דבר צריך להיות חקיקה.

חיים ילין: אנחנו ראינו את זה ברחפנים לדוגמה.

חיים ילין: היה פה דיון על רחפנים.

חיים ילין: תשמע, אין, אין מילים.

חיים ילין: זה תעשייה שיכולה להכניס מיליארדי דולרים למדינת ישראל, הבירוקרטיה, התקנות, החקיקה, משרד הביטחון, כולם ביחד, אבל יש לך את הכוח כשר לבוא ולעשות את התקנות האתה.

חיים ילין: זה לדעתי המהות.

חיים ילין: היתר, אם אנחנו מצליחים לפצח את הדבר הזה, לדעתי המשרד שלך, אני חושב שאנחנו יכולים לתת דרור פה לכל היזמים שנתקלים בקירות, ממש נתקלים בקירות.

חיים ילין: אני רוצה לתת לך טיפ.

חיים ילין: אני הייתי יושב ראש של קיבוץ להב, הרבה שנים מלפני הרבה שנים.

חיים ילין: ושם נעשה מחקר, אחד המחקרים שמתוכו יצא מסתם לב.

חיים ילין: עכשיו, כל פעם שתוקפים אותך או תוקפים את ישראל תבדוק קודם כל אם אין לו מסתם כי זה פטנט ישראלי.

חיים ילין: זאת אומרת אנחנו נותנים חיים לעולם.

חיים ילין: את הדברים האלה - - -

אורי מקלב: דיסק און קי - - -

חיים ילין: דיסק און קי לא נותן חיים לעולם, אבל זה נותן חיים לבני אדם.

חיים ילין: אנחנו צריכים, למרות הכשלים, כמו שאני רואה אותם, המדיניים, העולמיים, יש לנו דברים טובים שאנחנו יכולים להוריד את ההתנגדות כלפנו.

חיים ילין: אנחנו חפצי חיים, אנחנו רוצים שלום, אנחנו גם אלה שהביאו את המסתם - - -

אופיר אקוניס: גם את המסתם וגם את השלום.

חיים ילין: אנחנו חפצים בזה.

חיים ילין: זה אני מדבר איתך על משפט שמחבר גם מדע וגם חזון שאני כל כך חפץ שהוא יהיה.

חיים ילין: בסופו של דבר יש לך משרד אדיר, וחמש יחידות מתמטיקה זה לא יביא למדע יותר מפותח, אלא דווקא דווקא זה שהנוער שלנו לא מקובע.

חיים ילין: הוא לא נמצא תחת המוסכמות.

חיים ילין: הנוער שלנו בועט, הוא לא תמיד ממושמע כמו שהמורים רוצים, אבל דווקא זה מה שמביא אותם להיות יצרניים ויצירתיים בצורה בלתי רגילה.

חיים ילין: ואת הד.נ.א. הזה אוי ואבוי שמישהו ינסה להרוס.

אורי מקלב: הם זוכים גם במקומות ראשונים בתחרויות בעולם.

אורי מקלב: אנחנו גם מעודדים את הדברים לצאת.

אורי מקלב: אם אנשים בירוחם - - - הייתי בסיור בירוחם ושם יש לו צעירים שהם לא יכולים, אין להם את האפשרות, את היכולת בכלל לצאת למקומות האלה.

אורי מקלב: זה גם היה בעידוד ובתמיכה של משרד המדע.

חיים ילין: מה שאני מנסה להסביר שאנחנו יודעים לעקוף את הריבוע.

חיים ילין: אנחנו מעולים בזה.

חיים ילין: במקום אחר, כיפת ברזל לא הייתה קיימת, היה לוקח איזה 10 שנים, פה לקח שנה וחצי וזה היה, לכן צריך להסתכל - - -

אורי מקלב: אני דווקא, חבר הכנסת חיים ילין אנחנו נרדמנו, כמו שאתה אמרת את זה, בנושא הרחפנים וזאת דוגמה מציאותית מאוד שאותו מפתח ישראלי שיושב פה הוא כבול ברגולציה מכבידה מאוד כשהיא לא לעניין כשיש רחפן שהוא בכלל לא דווקא מפיתוח ישראלי, אלא מה ששמים עליו תוכנה שאין לה מה שנראה, ודאי, ובסופו של דבר, מקבלים עליו הכי הרבה זמן שום חשיפה ביטחונית או חשש מדבר כזה.

אורי מקלב: ושאותו צעיר אם הוא היה פותח את אותה חברה בארצות הברית והיה - - - הוא היה גומר לפתח את המוצר, הוא מיד היה משחרר אותו והוא עוד - - - נושא הזמן, ציר הזמן הוא נושא קריטי עבור - - -

חיים ילין: שנה ידונו במשרד הביטחון ומשרד התקשורת על התדר.

אורי מקלב: אנחנו באמת פועלים, אנחנו הצפנו את הנושא הזה, העלינו את זה לסדר היום הציבורי.

אורי מקלב: משרד הביטחון אמור לתת מענה והוא אמור להופיע בפנינו בעוד זמן מסוים עם שינוי של תקנות ועם הקלות בעניין הזה.

אורי מקלב: אין ספק שגם אתה בתוך הממשלה גם יכול להעלות את הנושאים האלה כדוגמה בשיתוף הפעולה שיש לנו.

אורי מקלב: ואני אומר שוב, אתה אמרת רגולציה ובירוקרטיה, רגולציה יכולה להיות בלי בירוקרטיה.

אורי מקלב: יכולה להיות רגולציה ויכול להיות שהיא תמיד חשובה הרגולציה, אבל היא יכולה להיות מהירה יותר, הרבה יותר נגישה.

אורי מקלב: הבעיה ברגולציה זה הבירוקרטיה שבתוך הרגולציה.

אורי מקלב: רגולציה לבד לפעמים זה דברים שחייבים להיות, אבל הבירוקרטיה שיש מסביב לרגולציה היא הבעייתית מאוד.

אורי מקלב: חבר הכנסת מלכיאלי, בבקשה.

מיכאל מלכיאלי: תודה כבוד יושב ראש הוועדה.

מיכאל מלכיאלי: ברשותך, אדוני השר, קודם כל אני רוצה לומר שאני נוהג להשתתף בסקירה של שרים ותמיד להגיע עם שאלות שמפריעות לי בענייני משרדם.

מיכאל מלכיאלי: אבל קודם כל בשביל גילוי נאות אני רוצה לומר שאני את משרד המדע מכיר כל יום כל היום.

מיכאל מלכיאלי: אשתי עובדת המשרד, מתכנתת שם, מתעסקת בנושא של סל מדע, ולכן אני מצוי גם בנושא של משרדך.

מיכאל מלכיאלי: קודם כל אני רוצה לומר לך אדוני השר שזכית במנכ"ל מהטובים במנכ"לים שקיימים - - -

אופיר אקוניס: מה זאת אומרת, אני מיניתי אותו, זה מינוי שלי הממשלה אישרה.

מיכאל מלכיאלי: עושה עבודה יסודית וטובה.

מיכאל מלכיאלי: ואני רוצה להגיד לך שאני השתתפתי בכמה מהאירועים שלך עוד לפני היותי כאן ולהגיד לך שבמשרדי ממשלה אחרים יש דבר שמאוד מאוד מפריע לי, ודווקא משרד המדע שכאילו מנותק ציבורית מהציבור החרדי דווקא שם אתה והמנכ"ל שלך שמים דגש מאוד מאוד חשוב.

מיכאל מלכיאלי: משרדי הממשלה הרבים בפרוייקטים שלהם אף פעם לא חשבו לשים דגש על הייחודיות שיש לציבור החרדי.

מיכאל מלכיאלי: הציבור החרדי לא רואה טלוויזיה, לא משתתף בפעילות מעורבת בוודאי, לא כל המתנ"סים נותנים להם במה, לא כל הרשויות מבינות את הצרכים שלהם.

מיכאל מלכיאלי: אני השתתפתי, אני רוצה להזכיר, בטקס של מדעניות העתיד שהיה באחד הסמינרים מהמובילים בירושלים שזה לא דבר מובן מאליו.

מיכאל מלכיאלי: נושא של מדע, מדעניות העתיד בתוך סמינר של בנות.

מיכאל מלכיאלי: הייתי יחד עם היועץ לענייני חרדים שלכם במשרד יושב פה, הרב חשין, שהמושג של ההצרכה יחד עם ההתאמה לציבור החרדי – משרדי ממשלה רבים לא יודעים לעשות את זה.

מיכאל מלכיאלי: תמיד אחרי שהם נופלים אומרים אולי נחשוב להבא וזה לא קורה, והמשרד שלך עשה את זה בצורה מאוד מאוד מבוקרת, יפה.

מיכאל מלכיאלי: אתה זוכה לחשיפה מאוד טובה בפרסום בתקשורת ובעיתונות החרדית, דבר שמשרדי ממשלה אחרים לא עושים.

מיכאל מלכיאלי: ובפרט נושא להבה ברשויות החרדיות, אני נפגשתי עם כמה ראשי רשויות, איתן אתקשר וכל - - -

חיים ילין: זה המשרד הכי קרוב לאלוהים.

חיים ילין: אתה הבנת את זה.

מיכאל מלכיאלי: אני מקבל את הדברים של חבר הכנסת ילין.

מיכאל מלכיאלי: זה באמת משרד הכי קרוב לאלוקים.

מיכאל מלכיאלי: רואים את ההנגשה שלך ושל המנכ"ל שלך.

מיכאל מלכיאלי: אני באמת רוצה לברך אותך על הדבר הזה, זה לא מובן מאליו, זה אמור להיות מובן מאליו, אבל זה לא ככה.

מיכאל מלכיאלי: תמשיך ככה ועם הפרויקטים המיוחדים שאתה מציג כאן בוועדה שנזכה לבוא לכאן בעוד סקירות שלך ולראות את ההתפתחות של זה שאני חושב שהציבור החרדי שרואים אותו מתקרב למשרדים, זה רק ברכה.

מיכאל מלכיאלי: תודה רבה.

אורי מקלב: תודה רבה, חבר הכנסת מלכיאלי.

אופיר אקוניס: אני רוצה שהמנכ"ל יתן סקירה קצרה, אבל אני רוצה לתת להם תשובות.

אופיר אקוניס: טוב במשפט לכל אחד.

אופיר אקוניס: חברת הכנסת, פארן, אנחנו משקיעים, שוב, את צודקת הות"ת וההשקעות באוניברסיטאות הן בגדול תחת אחריותו של משרד החינוך, אבל אנחנו משקיעים כ-120 מיליון ₪ במו"פים באוניברסיטאות בכל האוניברסיטאות ובמכוני המחקר.

אופיר אקוניס: זה כולל את אריאל, את ויצמן, אוניברסיטת חיפה, תל אביב, בן גוריון וכמובן כל האוניברסיטאות שנמצאות בארץ.

אופיר אקוניס: לגבי ה-BDS אני מקבל שאנחנו צריכים להיות ערים לקשיים שמערימים על חלק מן החוקרים הישראלים או על הניסיונות להשתמש - - - אני ממליץ להם פשוט, זאת המלצה, אם הם רוצים להשיג יעדים של ויכוח פוליטי שיפרידו את המדע הטכנולוגיה והחדשנות מן הדבר הזה.

אופיר אקוניס: אני יכול להתווכח איתם ואני אמרתי לך את זה בעצמי.

אופיר אקוניס: לי יש ויכוח עם ה- EEU, ויכוח נוקב, הם שוגים בעיני, הם מפעילים לחץ על הגורם הלא נכון, הם מפעילים מדיניות חד צדדית כלפי ישראל שנים ארוכות בעניין המדיני.

אופיר אקוניס: בעניין המדעי אנחנו בשיתוף פעולה יוצא מגדר הרגיל.

אופיר אקוניס: הם נהנים, אנחנו נהנים.

אופיר אקוניס: והערה אחת, ה-BDS והחרמות, אין מדינה אחת בעולם, תשימו לב טוב למה שאני אומר, state by definition שמקדמת או מובילה מדיניות של חרמות.

אופיר אקוניס: בדיוק הפוך.

אופיר אקוניס: תשמעו את ראש ממשלת בריטניה, תשמעו את ראש ממשלת איטליה, תשמעו את ראשי הממשלות בסקנדינביה אפילו, שזה לא זירה מאוד קלה לישראל, וכמובן במקומות אחרים.

אופיר אקוניס: אין מדיניות רשמית כזאת בשום מקום- - -

יעל כהן-פארן: וטוב שכך.

אופיר אקוניס: בוודאי, אני יודע שטוב, אני רק מנסה לחדד את זה.

אופיר אקוניס: ולכן - - -

אורי מקלב: אבל יש תופעות גם - - -

אופיר אקוניס: נקודתיות, נכון.

חיים ילין: לא מדינה.

אופיר אקוניס: נכון.

אופיר אקוניס: מה שאני אומר שאין state, ולכן ההסכמים הבילטריליים שלנו הולכים וגדלים כפי שראיתם.

אופיר אקוניס: כפי שהיו בשנה היוצאת, החולפת וכפי שיהיו בשנה הקרובה ובשנה שלאחר מכן ואני מאמין גם בהמשך.

אופיר אקוניס: חבר הכנסת ילין - - -

אורי מקלב: זה מתוך אינטרסים שלהם ואנחנו צריכים באמת לחזק את האינטרסים כדי שאנחנו לא ניכנע, שהם יהיו מעוניינים בדברים לא רק בגלל ההכרה בזכות קיומה של ישראל, אלא בגלל גם אינטרסים שלהם.

אורי מקלב: אנחנו צריכים להיות צעד קדימה כדי שנמשיך להיות - - - כפי שאנחנו אמרנו לא פעם, זה לא רק הסכמים שמחזקים את ה- - - , את התחום העסקי המחקרי הוא גם מחזק את תחום יחסי החוץ שלנו.

אורי מקלב: זה מוביל לחיזוק ולהרחיב את יחסי החוץ שזה דבר חשוב.

אורי מקלב: אם הממשק שלכם עם משרד החוץ בעניין הזה - - -

אופיר אקוניס: אני רוצה להגיד לך, הזכרת את משרד החוץ, יש לנו שיתוף פעולה הדוק, הדוק מן ההדוקים עם משרד החוץ.

אופיר אקוניס: היום תתקיים פגישה גדולה מאוד במשרד החוץ לתיאום הנסיעה הקרובה לטוקיו.

אופיר אקוניס: ואני בהזדמנות הזאת משבח את כל שליחנו ברחבי העולם.

אופיר אקוניס: חלק מהם במקומות, שאיך הם מוגדרים, קשיי שירות, מקומות לא פשוטים לשרת.

אופיר אקוניס: לקחת משפחה, לקחת ילדים קטנים למדינות, תאמינו לי, שפחות נוח להם.

אופיר אקוניס: למרות שכולם מתלוננים על ישראל, אני מכיר כמה מדינות בעולם שפחות נוח לחיות בהן מאשר מדינת ישראל והם משרתים שם, נותנים לי, למנכ"ל, לצוות שמצטרף אליי, לחברי הכנסת שהצטרפו אליי בביקור האחרון להודו, שירות דיפלומטי מן המעלה הראשונה.

אופיר אקוניס: אני את ברכותיי שלחתי דרך שר החוץ ומנכ"ל משרד החוץ ואני, כמובן, שולח להם מכתב תודה אישי יום אחרי שאני חוזר מהשליחות.

אורי מקלב: שידאגו שסדר היום יהיה יותר אוורירי.

אורי מקלב: טוב, תודה רבה - - -

אופיר אקוניס: לא סיימתי את ההתייחסויות לחכ"ים.

אופיר אקוניס: חבר הכנסת ילין – הטכנולוגיה רצה ואנחנו מפגרים, תראה אני בא מתפיסה כלכלית שאומרת שכמה שפחות מדינה מתערבת בשוק הפרטי ובמיזמים כך יותר טוב לה, כך היא יותר ליברלית וכך השוק החופשי פורח וצומח.

אופיר אקוניס: מדינה שמתערבת כל הזמן, מטילה בירוקרטיות, מטילה רגולציות, בולמת את ההתפתחות של השוק הפרטי ולא נותנת לא לצמוח.

אופיר אקוניס: אני מסכים איתך שבמקומות שבהם יש צורך בהסרת בירוקרטיה אנחנו צריכים לעשות את הדברים ביחד, ולגבי יוזמות חקיקה פרטיות אני מזמין כאן אותך ואת כל חברי הכנסת שנמצאים כאן ואת אלה שאינם נמצאים כאן אם יש להם יוזמות של חקיקה פרטית בתחום שאני אחראי לו, תביאו לי, נקיים דיון משותף, אין לי שום בעיה ושום גינוני כבוד לתמוך בחקיקה פרטית.

אופיר אקוניס: נכון - - -

חיים ילין: אמרתי את זה, אמרתי שנעשה את זה דרך הוועדה חד משמעית.

אופיר אקוניס: יופי, אז מצויין.

אופיר אקוניס: דבר אחרון בהתייחס לדברים של חבר הכנסת מלכיאלי, אני מודה לך.

אופיר אקוניס: ושני דברים קצרים שאני אתן שמשום מה נשמטו מהסקירה שאנחנו עושים.

אופיר אקוניס: אתה ציינת, אדוני היושב ראש, את המשלחת מירוחם, יש משלחות בכל רחבי הארץ של בני נוער שיוצאים לתחרויות, לאולימפיאדות מדע בחו"ל וכמעט תמיד, בניגוד למשלחות הספורט שרוב הפעמים לא חוזרות עם מדליות, אבל הן חוזרות כמעט תמיד עם מדליה, לכן בחודש פברואר או מרץ בשנה שעברה קיבלה הממשלה את הצעת המחליטים שלי לממן בעלות של מיליון וחצי ₪ בשנה את הטיסות ואת השהות של משלחות נוער לתחרויות בחו"ל.

אופיר אקוניס: ולגבי הפעילות בחו"ל, אנחנו השקנו קול קורא חדש לגמרי, מוחות חוזרים, קול קורא על שם יצחק שמיר שאחד מהדגלים שלו היה עלייתם של יהודים לישראל.

אופיר אקוניס: הקול הקורא הזה הוגדל ל-2.5, התחלנו ב-1.5 אבל בהחלטה האחרונה "מחליטים הייטק" שהתקבלה לפני שמונה ימים במליאת הממשלה אנחנו החלטנו להגדיל את הסכום הזה למוחות החוזרים ל-2.5 מיליון ₪ ולעוד שני דברים שנשמטו.

אופיר אקוניס: ולכן, עשייה חברתית בפריפריה ומחוצה לה בכל מדינת ישראל וגם בתפוצות כפי שאתם רואים.

אורי מקלב: תודה רבה אדוני השר.

אורי מקלב: יש לנו 12 דקות לדיון.

אורי מקלב: אדוני המנכ"ל, במהירות החלל, מה שאתה יכול לתת ונרצה התייחסות קצרה של מספר דוברים, אבל ממש מודה לך - - - לכישורים הרטוריים של השר - - - ויודע גם לקצר אחרי זה.

<פרץ וזאן: אחרי הסקירה של השר מצקה באופן ממצה ומקיף את הפעילות של המשרד ואני רוצה לומר רק כמה דברים לגבי תכנון 17, לאחר מכן הישגים בתקציב, ממש בקצרה, ולהשאיר זמן, זה הנושא המרכזי שאני רוצה להתייחס אליו, גם הוא יהיה בקצרה, על נושא של ועדת החלל.

<פרץ וזאן: ראשית לגבי הפעילויות המרכזיות אז דובר פה על נושא של קידומי שיתופי פעולה בינלאומיים.

<פרץ וזאן: בתחום הזה, יש לנו את היעדים, השר כבר ציין, לא אחזור על המדינות שבהן אנחנו רוצים להתמקד בשנת העבודה הבאה, בעיקר בדרום אמריקה, באפריקה, סינגפור, דנמרק ומדינות שעד היום לא היה לנו קשרים מוסדרים איתן בתחום המדע.

<פרץ וזאן: חיזוק והרחבת סל מדע – הייתה שנה ראשונה של סל מדע.

<פרץ וזאן: הייתה הצלחה אדירה, לטעמנו, בנושא הזה.

<פרץ וזאן: גם סלים ותיקים יותר במשרדי הממשלה לא זכו ש-180 רשויות הגישו ואנחנו רוצים להרחיב גם בתחום - - -

אורי מקלב: בכנס בנייני האומה כנס מר שמעון - - -

אופיר אקוניס: זה כנס ההשקה - - -

<פרץ וזאן: זה הייתה השקה ו-180 רשויות שהגישו, זה בהחלט מעודד להגדיל ואנחנו מתכוונים להגדיל את התקציב המושקע בתחום הזה בשנת העבודה הבאה.

<פרץ וזאן: הרחבת הפעילות של האוריינות הדיגיטלית, יותר בתחום הניידות על מנת להגיע לכל אותם ישובים שהיום לא זוכים לקבל את השירות הזה ויש כמות רצינית מאוד ונכבדה של ישובים שאינם זוכים לשירות הזה וזאת הכוונה של המשרד בשנת העבודה הבאה לצמצם עוד יותר את כמות האוכלוסיה שאיננה זוכה לשירות הזה.

<פרץ וזאן: השלמת בניין ונוס ושיגורו במהלך השנה הבאה.

<פרץ וזאן: תגבור וחיזוק המו"פים, המשרד אחראי לאחזקתם של שמונה מו"פים במסגרת תקנת תמיכה.

<פרץ וזאן: אני חושב שהשנה, גם לדעת המו"פים, זה לא רק שהמשרד בא ואומר את זה פה בוועדה, גם המו"פים עצמם יכולים לבוא ולומר שהם קיבלו השנה סיוע ממשרד המדע על מנת להגביר את המחקר, להגביר את הפעילות בצורה משמעותית.

<פרץ וזאן: כוונת המשרד להגביר את זה עוד יותר בשנת העבודה הבאה.

<פרץ וזאן: קידומי תחומי מחקר חדשים כמו שינויי אקלים, צמצום פערים בפריפריה הגיאוגרפית, פיתוח תכניות לקידום אוכלוסיית המיעוטים – אלה נושאים חדשים שהמשרד מתכוון לטפל בהם בשנת העבודה הבאה.

<פרץ וזאן: פתיחת מאיץ החלקיקים ססמי בירדן שזה דוגמה לשיתוף פעולה אזורי מתוכנן להתבצע במהלך מאי בשנה הבאה.

<פרץ וזאן: וכפי שנאמר פה על ידי השר, מתן מלגות לעידוד מדענים חוזרים למדינת ישראל ולעבוד פה.

<פרץ וזאן: ההישגים המרכזיים בסיכום התקציבי לשנת העבודה 17' אני גם את זה אגיד בקצרה וטלגרפית: גידול בבסיס התקציב המזומן ב-15%.

<פרץ וזאן: אני מדבר על 17', ב-18' יש גידול עוד יותר גדול.

<פרץ וזאן: גידול בבסיס התקציב ההרשאה להתחייב בשיעור של 38%.

<פרץ וזאן: גידול בתקציב הפעילות הקהילתית, החברתית והגיאוגרפית ב-61%.

<פרץ וזאן: תקצוב תכנית שר מדע בהיקף של 30 מיליון שאמרתי שבשנה הבאה אנחנו מתכוונים להגדיל אותו עוד יותר.

<פרץ וזאן: גידול בתקנת התמיכה במרכזי המחקר והפיתוח בקו עימות ב-38%.

<פרץ וזאן: גידול ותמיכה למרכזי המחקר והפיתוח האזוריים ב-60%.

<פרץ וזאן: במחקר התשתיתי שזה מחקר שמוענק ישירות למכוני המחקר באוניברסיטאות הייתה עלייה, וציין את זה פה השר, סדר גודל של כ-120 מיליון ₪ שאנחנו מעניקים באמצעות מענקי מחקר לאוניברסיטאות.

<פרץ וזאן: הגדלת תקציב פעילות תכנית החלל בבסיס.

<פרץ וזאן: יכול להיות שבאופן כללי התקציב לא גדל הרבה, היינו רוצים שהוא יגדל יותר ותיכף נדבר על זה במסקנות הוועדה, אבל הצלחנו להכניס לבסיס התקציב סכום גבוה יותר.

<פרץ וזאן: וכמובן, נושא של הפעילות הבינלאומית, התקציב לשם גדל באופן משמעותי מאוד ובתחום הזה, חשוב לומר, שאתגר שלנו הוא לייצר מהתקציב הזה את מרב ההסכמים.

<פרץ וזאן: אין לנו בעיה עם כמות מדינות שרוצות לבצע איתנו הסכמים הבעיה היא יותר הביצוע והתקציב מאשר בתחום הרצון.

<פרץ וזאן: כמו שנאמר פה על ידי השר, יש ביקוש גדול לקשרים במדינת ישראל גם בתחום ההסכמים וגם בתחום המחקרים הבינלאומיים.

<פרץ וזאן: מכאן אני עובר בקצרה לנושא של ועדת החלל - - -

אורי מקלב: בגלל קוצר הזמן, יש לנו עוד שבועיים ישיבה מיוחדת אז נשאיר את זה לישיבה המיוחדת.

אורי מקלב: אנחנו רוצים להשאיר גם להם משהו בעניין וזה עוד ממש שבועיים, אז לכן אנחנו - - - אדוני המנכ"ל, אנחנו באמת רוצים להודות לך על העבודה הנפלאה שאתה עושה לטובת המדע.

אורי מקלב: הדברים ידועים.

אורי מקלב: וגם אולי, מבט אישי שאני נתקלתי בו, להודות לך על האווירה שאתה משרה בתוך המשרד.

אורי מקלב: האווירה הטובה שיש לו, המוטיבציה שיש לעובדים מעבר למקצועיות וזה דבר חשוב היום ואני חושב שזה חלק מסימן הברכה או התנופה שיש למשרד זה באמת היכולת לרתום ולמצות מאנשים באווירה חשובה מאוד ונכונה, נכונות מאוד גדולה כדי לקדם את המשרד.

אורי מקלב: ממש התייחסות קצרה של הלשכה המרכזית לסטטיסטיקה של המדען הראשי, משה פולק.

<משה פולק: שתי הערות: התקדמות המדע תלויה בקשר הדוק למחקר ורציתי לבקש מהשר שיפעל גם הוא בקשרים שיש לו עם שר האוצר למנוע את הניסיון לפגוע במלגות שרוצים כרגע למצע אותם שאני מבין שהוועדה הזאת - - -

אורי מקלב: אנחנו ביום רביעי יושבים פה - - - מיסוי המלגות.

אופיר אקוניס: סליחה.

אופיר אקוניס: זאת פעם ראשונה שאני שומע את הבדיחה הזאת.

אופיר אקוניס: מיסוי, מיסוי, מיסוי, תכבידו על המשק.

אופיר אקוניס: הדבר הזה הוא בלתי נסבל, מי שהציע את זה שיתבייש.

אופיר אקוניס: הפקיד שהציע את זה לשר האוצר במשרד האוצר שיתבייש.

אופיר אקוניס: בושה.

<משה פולק: אז כדאי להגיד לשר האוצר - - -

אופיר אקוניס: על האוויר הם לא הציעו מיסוי?

אופיר אקוניס: אתה מכיר את המערכון של הגשש?

אופיר אקוניס: מס עננים.

<קריאה: אל תציע להם הצעות, הם עוד יאמצו את זה.

אורי מקלב: אדוני השר, זאת בעיה, היא עומדת להתממש וזה מקבל אצלנו עדיפות.

אורי מקלב: יום רביעי אנחנו - - -

<משה פולק: אולי עוד הערה אחת לגבי אולי היכולת של השר, דווקא לא בתקציב שלו, אלא בתקציב של אחרים.

<משה פולק: כשיש מו"פ גם כן במשרדים אחרים או היה צריך להיות, אבל זה לא תמיד קורה.

<משה פולק: למשל, חקלאות, אין תקציב מו"פ, כלום.

<משה פולק: לא רק שאין תקציב מו"פ , מדינת ישראל לא יודעת את מצבת החקלאים במדינת ישראל.

אופיר אקוניס: זה צריך להיות אצלם, בסדר עדיפויות של שר החקלאות.

<משה פולק: בסדר, אבל אין לו.

אופיר אקוניס: במשרד התחבורה יש מו"פ, אתמול אנחנו עוד הוספנו מצדנו - - -

אורי מקלב: אדוני השר, זה חלק מהבקשה שלנו, אנחנו נגיע לזה עוד מעט.

אורי מקלב: אנחנו חושבים שעיגון של התפקידים של המדענים בתוך המשרדים יכולה גם להועיל לעניין הזה.

<משה פולק: רציתי רק להעיר שהמדינה אפילו לא יודעת כמה חקלאים יש לה ואיפה.

<משה פולק: סקר חקלאות לא קיים.

אורי מקלב: תודה רבה אדוני, המדען הראשי של הלשכה המרכזית לסטטיסטיקה, מר משה פולק.

אורי מקלב: אבי בלסברגר, ממש בקצרה.

אורי מקלב: בכל אופן, איזה משהו, אווירה אופטימית.

<אבי בלסברגר: השר והמנכ"ל אמרו באווירה אופטימית שבשנה הבאה יהיה השיגור של לווין ונוס שזה אירוע חשוב לסוכנות החלל - - -

<קריאה: השנה.

<אבי בלסברגר: השנה, סליחה.

אורי מקלב: אנחנו רוצים לראות אמירה שיש עתיד - - -

<אבי בלסברגר: לקראת מחצית השנה אנחנו מקווים שיהיה שיגור מוצלח והמדע בארץ יוכל להתקדם בעזרת המחקרים שיעשו בעזרת הלווין הזה.

<אבי בלסברגר: מעבר לכך בישיבה הנוספת נציג את המסקנות.

אופיר אקוניס: אני רק רוצה לנצל את ההזדמנות הזאת להזמין איש ציבור שצופה בנו בערוץ 99 וגם אתכם ואת המשפחות.

אופיר אקוניס: הפעילויות של שבוע החלל הן פעילויות שאני מציע להשתתף בהן, הן ללא תשלום והן רק חלק מהפעילויות השנתיות כפי שסקרתי בתחילת הסקירה וזה מתקיים בעוד שבוע מהיום.

אופיר אקוניס: בעצם מתחיל ביום ראשון הבא עד סוף השבוע הבא.

אופיר אקוניס: אז כולם מוזמנים.

אורי מקלב: אוקיי, תודה.

אורי מקלב: תעשייה אווירית, ענבל, בבקשה.

<ענבל קרייס: שלום, שמי ענבל קרייס, אני סגנית מנהל מפעל החלל בתעשייה האווירית.

<ענבל קרייס: כמה התייחסויות קצרות, למרות שלא דנו פה היום בנושא של ועדת החלל עדיין סיכום של שנת 2016 באמת הייתה שנה מאוד מאתגרת.

<ענבל קרייס: אנחנו הכנו לשיגור שני לווינים מתקדמים ביותר: אחד את לווין התקשורת המתקדם והמשוכלל ביותר שנבנה כאן, עמוס 6, ומה שקרה זה אסון גדול.

<ענבל קרייס: עשרה ימים לאחר מכן שיגרנו את לווין התצפית, אופק 11, מהמתקדם ביותר לאחר חבלי לידה.

<ענבל קרייס: הלווין הזה נותן תפוקות מדהימות.

<ענבל קרייס: אנחנו מעריכים מאוד את העבודה שבוצעה במשרד המדע ובהובלה של שר המדע והחלל ואנחנו מעריכים שאם ימומשו המלצות הוועדה שידונו בהם בישיבה הבאה אפשר יהיה לקיים במדינה מערך תקשורת ישראלית, לאומית שמושתת על לווינים ישראלים שמיוצרים אצלנו בתעשייה האווירית, על אופרטורים ישראלים, מפעילים ישראלים.

<ענבל קרייס: ושיתן מענה לצרכים הלאומיים הרחבים שלנו כמדינה שהיא למעשה אי מנותק מבחינת תקשורת ולווינות התקשורת היא אחד מהערוצים היחידים שלנו לעולם החיצון ובתעשייה האווירית נדרש להתניע במהירות את פרויקט לווין התקשורת הבא.

<ענבל קרייס: אנחנו עד היום מחזיקים את הצוות של מהנדסי התקשורת, של לווינות התקשורת שלנו, לא פיזרנו אותם.

<ענבל קרייס: אבל צריך להאיץ את התהליך הזה.

<ענבל קרייס: זה משימה שאנחנו יום יום שוקדים עליה ומנסים להחזיק את המציאות הזאת בהמתנה הזאת.

אורי מקלב: אנחנו גם רואים חשיבות מאוד גדולה בעניין הזה.

<ענבל קרייס: שנת 2017 שנכנסנו לתוכה, גם בשנה הזו אנחנו מתכננים לשגר שני לווינים.

<ענבל קרייס: כפי שדובר כאן, לווין ונוס, לווין אזרחי, מדעי, משימה טכנולוגית ייחודית.

<ענבל קרייס: יחד איתו ישוגר לווין תצפית בשיתוף עם סוכנות החלל האיטלקית ולמעשה נמצא את עצמנו בקיץ, אחרי השיגור של לווין ונוס ללא תכנית חלל אזרחית בהמשך.

<ענבל קרייס: וחשוב מאוד שכן תהיה תכנית לווינות אזרחית המשך.

<ענבל קרייס: יש מספר שנים דיונים בנושא הזה עם ממשלת איטליה על לווין תצפית היפר ספקרלי, שלום, ולהערכתנו מהתעשייה, חיוני מאוד להכריז בהקדם על התקצוב של הצד הישראלי ולהתקדם למימוש התכנית הזאת כדי לייצר רצף בתכניות של לווינות אזרחית מדעית.

<ענבל קרייס: הנושא האחרון, נקודה אחרונה קטנה, בעוד חודש מהיום ישוגר, לוווין ישראלי, שרובו ככל לבן, ה-BGUSAT שהוא דוגמה ומודל לשיתוף פעולה בין התעשייה והאקדמיה.

<ענבל קרייס: התעשייה האווירית הגדולה, תעשיית החלל הקטנה וזו בהחלט פריצת דרך טכנולוגית נוספת שמראה את ה- - - שלנו.

אורי מקלב: תודה רבה, באמת מעניין.

אורי מקלב: שי סופר, 30 שניות.

<שי סופר: אדוני השר, אני מבקש להודות לך על התמיכה אתמול בישיבת הממשלה בתכנית הלאומית לתחבורה חכמה.

<שי סופר: 250 מיליון ₪ בחמש שנים לנושאים מאוד מאוד חשובים בתחום.

<שי סופר: אני מבקש את עזרתכם, את סיוע המשרד בקשרים הבינלאומיים הענפים בתחומים המדעיים, הן בהיבטים של רכב אוטונומי, סייבר ותחבורה, כל מה שקשור בזה, נשמח להעזר בכם.

<שי סופר: שוב לקידום תועלות של תחבורה חכמה בארץ.

אורי מקלב: תודה שי, זה באמת חשוב מה שאתה אומר.

אורי מקלב: אנחנו עדיין חושבים שלמשרד התחבורה יש עוד הרבה מה להוסיף גם ב- - - כמו בתחבורה השיתופית ועוד.

אורי מקלב: נתנאל מאזה - - - הוא נמצא פה נתנאל?

אורי מקלב: ממש 30 שניות על התחום.

<קריאה: הוא יצא, הוא לא נמצא.

אורי מקלב: אז אני אתן לך ישראל ממש בנגיעה משום שהזכירו הרבה את השיתוף פעולה אז ב-30 שניות אתה יכול להתייחס?

<ישראל חשין: שיתוף פעולה הוא הרבה יותר מ-30 שניות.

אורי מקלב: החוכמה לתמצת הכל.

אורי מקלב: תראה איך שהשר עשה את זה.

אורי מקלב: תראה איך שהשר עשה ביעילות רבה - - - במילה אחת, יש לך מה להוסיף?

<ישראל חשין: כן.

<ישראל חשין: אני קודם כל, שלושת העקרונות שתמיד אני אומר אותם שמנחים את המשרד שלנו הם: 1.

<ישראל חשין: הנגשה ולא חינוך, מתאימים את הפעילות למגזר.

<ישראל חשין: 2.

<ישראל חשין: בשולחן העגול ששם נולדות התכניות נמצא נציג חרדי שיודע כבר בשלבי התכנון להתאים את הדברים.

<ישראל חשין: 3.

<ישראל חשין: המשרד מפרסם את הפעילות שלו בעיתונות החרדית ומנגיש אותה.

<ישראל חשין: זה על הפעילות.

<ישראל חשין: אבל סל מדע בגדול אני הייתי אומר שסל מדע הוא הסל הכי שוויוני, ממלכתי, ציבורי וענייני.

<ישראל חשין: הפרמטרים שלו, אם זה שוויוניות, זה לפי מספר גבוה של תושבים מחד אבל לא מתעלם מיישובים קטנים ש- - -

אורי מקלב: נמצא את ההזדמנות להרחיב בדברים האלה, הם באמת מרתקים - - -

אופיר אקוניס: סליחה על השאלה, אבל למה נתנו כל כך מעט זמן לוועדת המדע?

אורי מקלב: כתבתי לה, נכנסו ללוח הזמנים, ולכן אנחנו- - - ב-12:30 כבר ועדה אחרת.

אורי מקלב: אנחנו לוקחים כמה דקות שהוועדה הקודמת אחרה, אבל לא מעבר לזה, אז אנחנו לא יכולים לוותר על דבריו של פרופסור טרכברגר ואני אסיים.

אופיר אקוניס: למרות שאני אמרתי שמי שלא פה הפסיד ספר, אני אדאג שהוא יקבל ספר.

מנואל טרכטנברג: אני אשמח לקבל, אדוני השר, היושב ראש.

מנואל טרכטנברג: אני מתנצל שהגעתי באיחור רב, היו סיבות טובות.

מנואל טרכטנברג: קודם כל אני רוצה לברך על הפעילות של משרד המדע שאני עוקב מקרוב, אנחנו בקשר, יש פעילות שלצערי הרב הציבור לא כל כך ער, דיברתם על זה, מכוון שאתה יודע, משרד המדע נחשב משרד קטן ולא מהמרכזיים במערך של המשרדים הממשלתיים.

מנואל טרכטנברג: ואני אומר את בצער רב כי במדינת ישראל התחום הזה היה צריך לזכות בהרבה יותר תשומת לב גם ממשלתית, גם בתקציבים והיד נטויה וצריך לדאוג לכך, אדוני היושב ראש, שאנחנו בכל הזדמנות נרים את הדגל הזה כי אין הרבה אחרים שמרימים את הדגל, צריך להבין את זה.

מנואל טרכטנברג: זה אמירה אחת.

מנואל טרכטנברג: שתי אמירות נקודתיות.

מנואל טרכטנברג: אחת לגבי נערות, נשים או ילדות במדע.

מנואל טרכטנברג: זה תחום שאם אנחנו לא נטפח אותו ונתקוף אותו חזיתית זה יהיה בעוכרינו לכל אורך הדרך.

מנואל טרכטנברג: זה נושא שמאוד קרוב ללבי, יש לי שלוש בנות, ברוך השם, אחת עושה דוקטורט בפיזיקה באוניברסיטה.

מנואל טרכטנברג: יש שתי דוקטורנטיות לפיזיקה באוניברסיטת תל אביב.

מנואל טרכטנברג: זה פשוט מצב שהוא בלתי סביר בעליל.

מנואל טרכטנברג: הקטנה לומדת מדעי המחשב.

מנואל טרכטנברג: הפרופורציות הן, אני לא זוכר את המספרים, אבל הם לא שם.

מנואל טרכטנברג: זה ניתן לשינוי, אבל צריך לתקוף את זה כמשימה לאומית.

אורי מקלב: זה מתחיל עוד בגיל הרך.

מנואל טרכטנברג: לחלוטין.

מנואל טרכטנברג: אבל צריך לשים את זה כמטרה.

אורי מקלב: כמטרה לאומית.

מנואל טרכטנברג: כן לגמרי.

מנואל טרכטנברג: כי אתה רואה בתי- - - בהקשר הזה - - -

אופיר אקוניס: בתכניות לעתיד שסקרנו זה אחת הדרכים.

מנואל טרכטנברג: לגמרי המחקר היישומי בהנדסה שהמשרד תומך בו.

מנואל טרכטנברג: זה דבר נורא חשוב.

מנואל טרכטנברג: במדינת ישראל התחום הזה היה יתום כי הקרן הישראלית למדע לא ממש תמכה התחומים האלה, יש לזה חשיבות גדולה מאוד.

מנואל טרכטנברג: אני מציע לך, אדוני השר, שבכל הזדמנות נוכל לשתף פעולה גם בוועדה הזאת כדי להרים את קרנו של התחום הזה גם בתקציבים, גם בפעילות אחרת.

אורי מקלב: תודה, תודה פרופסור טרכטנברג גם על השותפות שלך המלאה בפעילות שלנו ועל הקשר שיש לנו בנושאים שאתה הזכרת אותם ואנחנו דנים בהם.

אורי מקלב: אני לא אכביר במילים את ההתרשמות ואת ההוקרה והערכה שיש לפעילות המשרד, אבל אני בכל אופן אציין שלושה נושאים שלא נגענו בהם.

אורי מקלב: אני רואה את זה כחלק מהיעדים לקראת הישיבות הבאים או לקראת דיונים הבאים אנחנו נרצה לדון בהם זה עיגון תפקידם של המדענים הראשיים במשרדי הממשלה.

אורי מקלב: זה עונה להרבה דברים בחקיקה, זה צריך להיות עיגון בתפקיד וזה יכול באמת להיות קטליזטור ובכלל למנף לדברים רבים שאנחנו רוצים שהמשרדים יגיעו.

אורי מקלב: הפעילות של ועדת השרים לענייני מדע וטכנולוגיה גם יש איזה האטה בפעילות שלהם או שהם לא יושבים מספיק אנחנו צריכים - - - אני חושב שזה - - -

אופיר אקוניס: אתה צודק, אנחנו צריכים להתכנס יותר.

אורי מקלב: כן.

אורי מקלב: אז זהו, אנחנו צריכים להשאיר קצת זמן גם לנו פנימה וגם פעילות המועצה הלאומית למחקר ופיתוח אזרחי, שגם כן יש לזה חשיבות.

אורי מקלב: בסופו של דבר אנחנו חושבים שכל הפעילות הזאת היא גורם מתכלל וממנף.

אורי מקלב: גם היום הלאומי למדע שגם דיברנו עליו, ביוזמה של הצעת חוק ממשלתית - - -

אופיר אקוניס: אתה רוצה לעדכן על זה או שאין לנו זמן?

אורי מקלב: אין לנו זמן לזה, אבל אנחנו - - -

<קריאה: העיקר שזה יהיה בחקיקה עד - - -

אופיר אקוניס: אנחנו עד סוף השבוע נדע אם זה - - - בסדר, אנחנו נעדכן.

אורי מקלב: אוקיי.

אורי מקלב: תודה רבה לכולם.

אורי מקלב: יום טוב.

אופיר אקוניס: תודה רבה לך, תודה רבה לכם.